MARTXOAREN 22TIK AURRERA, OSTIRALA, %100EAN ELEKTRIZITATE BIDEZ IBILIKO DEN LEHEN LINEA JARRIKO DA ABIAN\nHasiera>Albisteak>MARTXOAREN 22TIK AURRERA, OSTIRALA, %100EAN ELEKTRIZITATE BIDEZ IBILIKO DEN LEHEN LINEA JARRIKO DA ABIAN\nL9 linea, sei autobus izanda, nazio osoan ibilgailu gehien dituen linea elektrikoa da\nBihar, ostirala, 9. linea (Renfe – Nafarroako Unibertsitate Publikoa) %100ean elektrizitatea baliatuta ibiliko den Eskualdeko Hiri Garraioko lehen linea bihurtuko da, igorpenik eragiten ez duen energia berriztagarria, horrenbestez. Gainera, sei ibilgailu izanda, nazio osoan autobus gehien dituen linea elektrikoa izango da 9.a. Autobus berri horiek Castejongo Vectia enpresak hornitu ditu. Horrez gain, kargatzeko zutoin edo pantografo bana kokatu da linearen buruetan (Renferen geltokian eta Nafarroako Unibertsitate Publikoan).\nAldaketak, ordutegietan eta maiztasunetan\n9. lineako zerbitzuak eskatuko du lanegunetan sei billabesa elektrikoak aritzea jardunean, eta jaiegunetan, berriz, bost ariko dira. Linearen buruetan autobusek bateria kargatzeko denbora beharko dutenez, 9. linean zenbait doitze egin behar izan dira ordutegietan eta maiztasunetan.\nAstelehenetik ostiralera: maiztasuna 12 minutukoa izango da. Orain arte 10 minutukoa zen, ordu-tarte batzuetan izan ezik, haietan 15 minutukoa baitzen.\nLarunbatetan: maiztasunei eutsiko zaie eta NUPetik abiatzen diren zerbitzuen ordutegiak aldatuko dira.\nIgande eta jaiegunetan: burua Merindadeen plazan egotetik Vianako Printzearen plazan egotera igaroko da.\n- Renfetik abiatzen diren zerbitzuak: ordutegiei eta maiztasunei eutsiko zaie.\n- Vianako Printzearen plazatik abiatzen diren zerbitzuak: maiztasunei eutsiko zaie, baina ordutegiak aldatu egingo dira.\nGainera, La Olivako Monasterioaren kalean dagoen geralekua (Iratxeko Monasterioaren kaleko biribilgunea) baliogabetu egingo da, Donibane auzoan.\nPantografoaren kargatze-sistemarekin, autobusetako bateriek eduki behar duten tamaina oso txikia da, ibilbide bakar bat egiteko (joatea edo itzultzea) nahikoa den karga-ahalmena besterik ez baitute behar, gauean bakarrik kargatze bat egingo balitz ez bezala, hala egunez 30 bidaia baino gehiago egiteko bateria bat eskatuko bailuke. Aurreikusita dago bateria txiki horiek 10 urteko baino gehiagoko iraupena izatea, aldatu behar izan gabe, eta aurrez ikusteko modukoa da hondakin ez bihurtzeko eta, behin birziklatuta, beste bizitza bat edukitzeko teknologia eta merkatu nahikoa izatea ordurako.\nSei ibilgailu berriak Vectia CAF autobusak dira, ‘Veris.12 Fast Charge’ modelokoak. Zoru baxu integrala dute, 12 metroko luzera eta 2,55 metroko zabalera. 44 kWh-ko bateriak dituzte, lineak dituen sei kilometroetan baino gehiagotan modu elektrikoan lan egingo dutenak, eta bateria horiek kargatzeko hiru minutu besterik ez dute beharko. Guztiz elektrikoa den trakzio-katea dute ibilgailuek eta energia pilatzeko sistema bat, ion-litiozko bateriak oinarri dituena eta egun osoan ‘igorpenik ezeko’ moduan lan egiteko aukera ematen diena.\nAutobusek arrapala bikoitza dute (elektrikoa eta eskuzkoa), gurpildun aulkian ibiltzen diren pertsonak haietan sartzeko modua ematen duena. Halaber, barnean zenbait toki daude mugikortasun murriztuko bidaiariak joateko.\nNabarmendu behar da billabesa berri horiek Interneterako doako konexioa izango dutela, wifi bidezkoa, otsailaz geroztik 18. linean (Zizur Nagusiko urbanizazioa – Sarriguren) zerbitzua ematen duten ibilgailuetan gertatzen den moduan.\n%100 berriztagarria den energia elektrikoa\n%100 berriztagarria denaren bermea duen energia elektrikoa baliatuta mugiaraziko da 9. Linea; eta, horrenbestez, erabat ordeztuko da erregai moduan gasolioa erabiltzea eta ez da CO2 gasen igorpenik eragingo. Motor elektrikoekin, energiaren %63 gutxiago beharko da linea horretan urte bakoitzean egiten dituzten 360.000 kilometroetan ibilgailu berriak mugiarazteko.\nHiri-garraioan mugikortasun elektrikoa ezartzeak ingurumenerako abantaila handiak dakartza berekin. Gasolioa erretzeari lotuta dauden eta gizakion osasunerako kaltegarriak diren gasak ez igortzeaz gain, autobus berriak askoz ere isilagoak dira, eta, hortaz, hiri-inguruneetan zarata arintzen ere laguntzen dute.\nIruñerriko Mankomunitatearen ekimen hau VI. Garraio Planaren (2017-2019) neurrien barnean dago, eskualdeko garraio publikoko flota pixkana eraldatzera bideratutakoen barnean, jatorri fosileko erregai-kontsumoa murriztu eta mugikortasun iraunkorragoa bultzatzeko helburuarekin, bai berotegi-efektuko gasen igorpenak murriztean eta bai kanpoko energia-mendekotasuna murriztean ere.\nProiektua, gainera, hauen helburuen barnean dago kokatuta: Europako Parlamentuaren eta Kontseiluaren 2012ko urriaren 25eko 2012/27/EB Zuzentaraua, eraginkortasun energetikoari buruzkoa, Nafarroako 2030. urte arteko Energia Plana eta Nafarroako Klima Aldaketaren Bide Orria. Halaber, karbonoari dagokionez 2030ean neutroa izatea lortzeko Iruñerriko Mankomunitatearen Plan Estrategikoko helburuaren barnean dago.\nGogora ekarri behar da Nafarroako Gobernuak eta Iruñerriko Mankomunitateak hitzarmen bat izenpetu zutela aurreko urteko ekainean. Haren arabera, Garapen Ekonomikorako Departamentuak, Industriaren, Energiaren eta Berrikuntzaren Zuzendaritza Nagusiaren bidez, 200.000 euroko dirulaguntza eman zuen, zeinak ahalbidetu duen kargatzeko azpiegitura kokatzea. Zehazki, behin amaituta, azpiegitura horren kostu osoa 650.000 eurokoa izan dela zenbatetsi da.\nIbilgailu berri bakoitzaren kostua 415.000 eurokoa izan denez, sei autobus elektrikoak eskuratzeko 2.493.000 euro behar izan dira.\nTransports Ciutat Comtal (TCC) enpresak, Eskualdeko Hiri Garraioko operadore moduan, aktiboki parte hartu du proiektuan, autobusak eskuratzean eta garapenaren segimendu estuan fabrikatzaileekin, Iruñerriko Mankomunitatearekin eta elektrizitate-arloko enpresekin batera.\nProba pilotuak autobus elektrikoekin\nIruñerriko Mankomunitateak lehenago ere eginak zituen esperientzia pilotuak billabesa elektrikoekin. Hartara, 2011 eta 2012 artean, %100 elektrikoa zen autobus bat probak egiten ibili zen Iruñerrian, haren bideragarritasuna eta benetan garatzeko aukerak aztertzeko helburuarekin.\n2015eko abenduan, %100 elektrikoa zen beste ibilgailu bat aldi baterako sartu zen Eskualdeko Hiri Garraioaren flotan. Autobusa probak egiten ibili zen hainbat lineatan, zerbitzua ematen zuen bitartean zuen fidagarritasuna ebaluatzeko eta datuak lortzeko, bai bere baterien autonomiaren gainekoak eta bai kontsumoen gainekoak ere, kargaren eta desnibel orografikoaren arabera.\nGainera, 2015az geroztik, Eskualdeko Hiri Garraioa zenbait autobus hibrido sartzen joan da bere flotan, diesel bidezko motorra eta beste bat elektrikoa konbinatzen dutenak. Ibilgailu berri hauek abian jarrita, flota 148 billabesak eratuko dute, eta haietatik 33 ibilgailu hibridoak izango dira (guztien %22) eta sei elektrikoak (%4). Gainera, aurreikusita dago sanferminen aurretik beste zazpi ibilgailu hibrido zerbitzua ematen hastea.\nLinea elektrikoa abian jartzea, gainera, bihar, ostirala, eta larunbatean Baluarte Batzar Jauregi eta Nafarroako Auditoriumean egingo diren “Naveac Days” jardunaldiekin batera gertatuko da. Hain zuzen, Nafarroako mugikortasun elektriko autonomo eta konektatuari buruzko ekitaldia da Naveac, igorpenik eragiten ez duen mugikortasuna partikularrei eta profesional publiko eta pribatuei hurbildu nahi diena.


Sanders garaile, baina larri | Mundua | Berria\nSanders garaile, baina larri\nBederatzina ordezkari lortu dituzte senatariak eta Buttigiegek New Hampshireko primarioetan\nBernie Sanders senataria garaipena ospatzen, atzo. JUSTIN LANE / EFE Tamaina handiagoan ikusi\nIosu Alberdi - Jone Bastida Alzuru -\nAEB Ameriketako Estatu Batuetako hauteskunde primarioetan demokraten arteko lehia estua iragarri zuten inkestek, eta halakoxeak izan dira aurreneko bi batailak. Iowaco caucus-etan larri irabazi zuen Pete Buttigieg South Bendeko alkate ohiak, eta New Hampshireko primarioetan, berriz, espero baino estuago nagusitu da Bernie Sanders senataria.\nHain zuzen, Iowan ere hark lortu zituen boto gehien, baina Buttigiegek eskuratu zituen ordezkari gehien: hamalau —senatariak hamabi lortu zituen—. Ozta-ozta izan arren, Sandersek arantzatxo hori kendu du New Hampshiren. Alderdiaren ezkerraldeko hautagaiak azpimarratu du garaipen hori AEBetako presidente Donald Trumpen «porrotaren hasiera» dela: «Gure kanpaina ez doa bideratua Trumpi irabaztera bakarrik; AEBak eraldatzea da helburua».\nNew Hampshireko primarioetako botoen %96 zenbatuta, Sandersek horien %25,8 lortu ditu, eta Buttigiegek, aldiz, %24,5 —4.000 boto ingururen aldea—. Urrun geratu dira, halaber, Elizabeth Warren senataria (%9,3) eta Joe Biden AEBetako presidenteorde ohia (%8,4), faboritoetako bi zirenak. Izan ere, Amy Klobuchar senatariak ezustekoa eman du, horiei aurre hartuta (%19,8). Gauzak horrela, 2016ko primarioetako irabazle bera izan dute New Hampshiren; orduan, botoen %60 lortu zituen, Hillary Clinton garaituta. Halere, Sandersek eta Buttigiegek ordezkari kopuru bera lortu dute: bederatzina. Jokoan ziren gainontzeko seiak Amy Klobucharrek lortu ditu. Gainerako hautagaiek ez dute bakar bat ere eskuratu, ez baitute gutxieneko %15 lortu.\nGoiz da jakiteko nor izango den demokraten hautagaia AEBetako presidentetzarako, baina primarioen hasiera Sandersen eta Buttigiegen arteko bataila estuaren lekuko da. Lehenak alderdiaren ezkerreko ildoa ordezkatzen du, eta bigarrenak, zentroa eta moderazioa. Kaltetu nagusia, berriz, Biden zentrista da: bera zen, inkesten arabera, estatu mailan irabazteko faboritoa. Emaitzak, ordea, bestelakoak izan dira, eta, oraingoz, jokoz kanpo geratu da AEB-etako presidenteorde ohia.\nHistoriak erakutsi du, gainera, garrantzitsuak direla aurreneko bi ekitaldi horiek: 1980tik, Bill Clintonek izan ezik, presidentegai guztiek Iowako caucus-ak, New Hampshireko primarioak edo biak irabazita abiatu dute bozen prozesua; halere, denera 3.979 ordezkari aukeratu behar dituzte, eta oraindik 65 besterik ez daude zehaztuta. Buttigiegek jarraituko du ordezkari kopururik handiena izaten, 23. Sandersek 21 ditu; Warrenek, zortzi; Klobucharrek, zazpi; eta Bidenek, sei. Demokratek uztailaren 13 eta 16 bitartean egingo dute Konbentzio Nazionala, alderdiaren hautagaiak izendatzeko. Hurrengo geltokia, berriz, Nevadako caucus-ak izango dira, otsailaren 22an. Martxoaren 3 da, alabaina, primarioen giltzarria, orduan egingo baitira ordezkariak lortzeko caucus gehienak.\nAzken bozketak hautagai kopurua murrizteko ere balio izan du, eta bik utzi dute lehia: Andrew Yang ekintzaileak eta Michael Bennet senatariak. Bientzat, jasotako babes urria izan da albo batera geratzeko erabakiaren arrazoia. New Hampshiren, Yangek botoen %2,8 lortu ditu, eta Bennetek, %0,3.\nAlderdi errepublikanoa ere ari da primarioak egiten. Trumpek, ordea, beste behin erakutsi du ez duela lehiakiderik. Botoen %91,6 zenbatuta, horien %85,8 jaso ditu, eta Iowako garaipena berretsi du. Massachusettseko gobernadore ohi Bill Weld da hari kontra egiten saiatzen ari den hautagairik indartsuena, baina botoen %9,1 besterik ez ditu bildu.\nIosu Alberdi - Jone Bastida Alzuru


Urrundik EEko dantzariak Euskal Herriaren ordezkari Parana-ko Immigranteen Eguneko ikuskizunean — dantzan.eus\nHemen zaude: Hasiera › Hemeroteka › Urrundik EEko dantzariak Euskal Herriaren ordezkari Parana-ko Immigranteen Eguneko ikuskizunean\nUrrundik EEko dantzariak Euskal Herriaren ordezkari Parana-ko Immigranteen Eguneko ikuskizunean\nIrailaren 4ea 'Immigranteen Egun Nazionala' da Argentinan, hala baitio 1949an plazaratutako Decreto del Poder Ejecutivo Nacional Nº 21.430 delakoak. Haren ondorioz, Argentina osoan ehundaka lekutan antolatzen dira immigrante jaiak, azokak eta elkarretaratzeak, herrialde osoan bizi diren eta Argentina eraikitzen lagundu duten gizatalde ezberdinen aipamena egin eta euren tradizioak gertuagotik ezagutzearren. Testuinguru horretan, Paranak urtero antolatzen duen folklore jaia antolatu du, aurten aurrexeago, irailaren lehenean.\nEntre Rios probintzian oro har eta baita Paranan ere ugaria den euskal presentziaren ordezkari, Urrundik Euskal Etxeko dantza taldea aritu zen aipatu funtzioan; izan ere eurak eman zioten amaiera jaiari euskal dantza erakustaldi batekin, aurretik taularatuak ziren gizatalde alemaniar, arabiar, katalan, esloveniar, espainiar, asturiar, greziar, israeldar, italiar (kalabriar, friuliar, liguriar, marchetar, piamontetar, toskanar, veneziar) eta valaistarrek eginikoari amaiera egokia emanez.\n"Argentinar Errepublika, eta nagusiki gure probintzia, bere sustraietan elikatu dute munduko leku urrun eta gordeenetatik heldu zaizkion immigranteek, elkarrekin eraikiz lan egin nahi izan duen gizon orori zabalik egon den herrialde bat, jatorria, arraza edo erlijioari erreparatu gabe", azaldu zuten antolatzaileek ekitaldirako deialdian.


Berriztutako egoitza estreinatu du Emausek - Arrasate - Goiena.eus\nBerriztutako egoitza estreinatu du Emausek\nXabi Gorostidi 2021-09-14 10:31\nHilabate eta erdiz aritu dira Arrasateko Bidekurtzeta kaleko egoitza moldatzen, eta atzo ireki zituzten ateak berriz. Espazio gehiago du, eta kolore zuriarekin eta berrerabilitako materialekin jokatu dute espazio berriari nortasuna emateko. Emaus kubora izena jarri diote.\nBigarren eskuko produktuen salerosketa gune bat baino zerbait gehiago izateko grinak bultzatuta, Arrasateko Eco Center egoitza moldatzeari ekin zioten Emaus taldeko lagunek, eta egoitza berria errealitate da atzoz geroztik. Dekorazio kontzeptu berri bat aplikatu dute, bezeroentzako eta erabiltzaileentzako gune atsegin bat sortzea lortuz. "Etika, estetika eta emozioa dira proiektu hau egiteko kontuan hartu diren irizpideak, eta hortik dator Emaus kubora. Dekorazio-kontzeptu berri bat bilatzen du, Debagoieneko eskualdeko bezeroengandik eta lagunengandik gertuago egoteko. Lehengai nagusia, Emausen ohikoa den bezala, giza faktorea izan da; izan ere, laneratze-enpresan lan egiten duten langileek egin baitute eraldaketa-lana" azaldu du elkarteko arduradun Begoña Cabaleirok.\nEko Center-ean, objektu bereziez gain, emakume eta gizonen moda, haurren moda, liburuak, altzariak, bazar-gaiak, edo jostailuak aurki daitezke, besteak beste. Bigarren eskuko etxetresnak dituen gune bat ere badago. Sare Teknikaren eskutik formazioa jaso duten Emauseko langileek konpondutako eta gainbegiratutako garbigailuak eta telebistak daude bertan, eta urtebeteko bermea eskaintzen diete erosleei.\nBeste gune batean, aldiz, altzari zirkularren eskaintza dago, non Emauseko langileek eskuz eraberritutako altzariak eskaintzen diren.\n"Arrasateko Eko Center-aren erreformak, halaber, bezero gehiago bilatu nahi ditu formatu berri horrekin. Dagoeneko maiz etortzen direnez gain, jende gehiago erakarri nahi dugu kontsumo jasangarrira eta solidariora. Azken finean, ekonomia zirkularrean eta solidarioan oinarrituta dagoen mundu hobeago bat bilatzen duen formula bat eskaini nahi diogu jendeari, mundua apur bat hobetzea helburu duena. Irabazi asmorik gabeko erakundea gara, eta gure bilketek eta salmentek gizarteratzeko lanpostuak sortzeko eta mantentzeko balio dute. Une honetan, hamaika lagunei ematen diegu lana" azaldu du Cabaleirok.\nOrdaintzeko gunea, garbigailu zaharrez eginda.\nOrokorrean, ukitu minimalista da nagusi, eta alde kromatikoak badu bertan zerikusia. Egoitza zaharrean kolore berdeak protagonismo handia zuen, eta berrituan, aldiz, kolore zuria da nagusi. Berrerabilitako materialek berebiziko garrantzia hartu dute. Ordainketak egiteko guneko mahaia arropa garbigailu zaharrez eginda dago, adibidez. Horrez gain, badago liburutegi bitxi bat; hiru hozkailu zahar elkartuz sortu dute, eta bertako apalak liburuz bete dituzte.\nHozkailuekin egindako liburutegia.


Arrantzaleen Kofradiak desagertzeko zorian dagoela eman du jakitera — Mutrikuko Udala\nArrantzaleen Kofradiak desagertzeko zorian dagoela eman du jakitera\nArrantzaleen Kofradiak desagertzeko zorian dagoela eman du jakitera Portuen Gipuzkoako Lurralde Zerbitzuaren jarrerak eta erabakiak dira Kofradiaren esanetan egoeraren erantzule. Hemen irakurri dezakezue Kofradiak kaleratutako komunikatua. https://www.mutriku.eus/eu/albisteak/arrantzaleen-kofradiak-desagertzeko-zorian-dagoela-eman-du-jakitera https://www.mutriku.eus/@@site-logo/logo.png\nPortuen Gipuzkoako Lurralde Zerbitzuaren jarrerak eta erabakiak dira Kofradiaren esanetan egoeraren erantzule. Hemen irakurri dezakezue Kofradiak kaleratutako komunikatua.\nHonako hau Mutrikuko Arrantzaleen Kofradiatik helarazitako testua da, bere osotasunean:\nMUTRIKUKO KOFRADIA DESAGERTZEKO ARRISKU LARRIAN DAGO\nKomunikatu honen bidez, Mutrikuko herriari zein iritzi publikoari Kofradiaren aktibitatean eragina izan duten azken gertaeren berri eman nahi diogu.\nBadira urte batzuk Kofradia, Mutrikuko Udalarekin batera, Balea proiektua martxan jartzen ari dela. Proiektu horren helburua itsasoa garapen ekonomikorako iturritzat berreskuratzea da. Horrekin batera, lanpostuak sortzea ere bilatzen da, artisau arrantza, akuakultura eta itsas-turismoa bultzatuta.\nHala ere, eta tamalez, Kofradia desagertzeko arrisku larrian dago, eta berarekin batera, herriko arrantza desagertuko da. Portuan azken aldian izandako zenbait gertaerek hainbat mendetan Mutrikuko giltzarria izan den erakunde honen behin betiko bukaera ekar dezakete.\nZer da gertatzen ari dena?\nJakina den bezala, portuan obrak hasiak dituzte pantalanak jartzeko. Horren harira, esan beharra dago, Portuen Zuzendaritza eta Eusko Jaurlaritza ¬ eta are zuzenago Gipuzkoako Lurralde Zerbitzua¬ herriko arrantza aktibitateari trabak eta oztopoak jartzen ari dela. Interesatzen zaie gauza bakarra kirol portuaren garapena da. Egoera honek jarrera autoritario eta agintzailea dakar berarekin, non beste guztiok ez daukagun ez hitzik eta ez bozkarik.\nKontaezinak izan dira gure jarduna berriro martxan jartzeko jarritako eragozpenak. 2012an, esaterako, gure lonja egokitzea lortu genuen, horretarako beharrezkoak ziren gailuak eskuratuta (pisuak, esku-orgatxoak, altzariak…) eta arrainaren trazabilitatea bermatzen zuen sistema informatikoa ezarrita. Gabonetan, osorik desmuntatu ziguten, gauez, eta aurrez abisatu ere egin gabe. Gure bulegoko liburuetara eta ordenagailuetara heltzeko modurik gabe gelditu ginen. Sekulako zentzugabekeria izan zen, eta indar erakustaldi hutsa.\nHala eta guztiz ere, fede onez, hainbat alternatiba proposatu genizkien bulego berriaren eta izotz makinaren balizko kokapenekin. Gure ahalegin guztiak hutsean gelditu ziren. Ez ziguten erantzun ere egin.\nHaien azken erabakiak, berriz, zentzugabekeria bere maila gorenera eraman du: moila osoa hesitu dute eta porturatzeko babesak kendu. Ondorioz, ontzien sarrera zaildu egin dute, baita zamalanak egitea ere. Hau guztia guri abisurik eman gabe eta gurekin hitzik egin gabe egin dute, noski.\nBadakigu portuaren ‘jabeak’ direla, baina gutxienez, gauzak estiloarekin egin beharko lituzketela uste dugu. Bariku goizean bertan, arrantzaleek kandatuak edo giltzarrapoak apurtu behar izan dituzte euren ontzietara sartu ahal izateko. Arrantzaleak gaizkileak balira bezala ibili beharra, lotsagarria da benetan.\nKofradia denbora luzez ari da lanean Mutrikun porturatzen diren ontzien kopuruak gora egiteko. Gaur egun, artisau arrantza egiten duten hiru ontzi ditugu. Gainera, beste zenbait zonaldetako ontziak erakartzen saiatzen gara berdelaren edo antxoaren kanpainarako. Horrekin lortu nahi duguna zera da: bizirauteko bitarteko ekonomikoak lortzea.\nEta gutxinaka hori lortzen ari gara. Horren adibide garbia da azkenengo berdelaren minikanpaina. Mutrikun zortzi ontzi porturatu dira, eta antxoa garairako ere haiek hemen edukitzea aurreikusita geneukan.\nBaina, ze ontzi etorriko da Mutrikura lanera baldintza horiekin? Eta ze kamioi jaitsiko da moilara iragaezina den aldapa topatuko badu eta moilan maniobra egiteko tokirik ere ez badauka?\nEta aurreikusitako diru sarrera horiek gabe, gure Kofradia oso oso egoera larrian dago.\nPortuen Zuzendaritzak entzun gaitzan ahalegin ugari egin ditugu; gure esku zeuden bide guztiak erabili ditugu euren erabakiekin herriko kofradia ez itotzeko. Ez gaude kirol portuaren aurka, bana artisau arrantzaren alde egiten jarraitu nahi dugu.\nDenbora luzea pasa da Eusko Jaurlaritzako ordezkariekin hitzordua eskatu genuenetik, eta orain arte ez dugu inolako erantzunik jaso. Hala ere, bide hori jorratzen jarraituko dugu, eskuartean daukaguna ez baita arazotxo teknikoa bat ; azalera gehiago edo gutxiago, edo sarbide gutxiago edo gehiago… ez. Arazoa politikoa da, eta lehen mailako arazoa da, gainera. Izan ere, arrantzalea sentitzen den herri baten izpirituaren biziraupenarekin ari baikara eta, gainera, herri horren etorkizun sozioekonomikoa arriskuan jartzen ari gara.\nMutrikuko Arrantzaleen Kofradia.


26.544 tona antxoa arrantzatu ahal izango ditu Kantauriko flotak - Deia\n26.544 tona antxoa arrantzatu ahal izango ditu Kantauriko flotak\nBizkaiko eta Gipuzkoako ontziek Asturiaserantz egin dute arrain handiaren bila\nramon basaldua / bermeo 20.04.2021 | 00:47\nAntxoaren arrantzaldia datorren azaroaren 30era arte egongo da baimenduta. R. Basaldua\nAntxoaren arrantzaldia datorren azaroaren 30era arte egongo da baimenduta.\nGipuzkoa, Bizkaia, Kantabria, Asturias eta Galiziako ontziek 26.544 tona antxoa arrantzatu ahal izango dutela zehaztu berri du Espainiako Elikadura, Nekazaritza eta Arrantza Ministerioak, Estatuko Aldizkari Ofizialean argitaratutako ebazpenean. Antxoaren urteko harrapaketa muga 33.300 tonakoa da eta horren %90 Espainiari dagokio eta gainerako %10a Frantziari. Hasiera batean Kantauriko flotari dagokion kuota 29.700 tonakoa bada ere, kopuru horri 3.000 bat tona kendu behar zaio. Izan ere, kopuru horren zati bat 2009an berdelaren harrapaketa muga gainditu izanagatik jasotako isuna ordaintzeko erabiltzen du sektoreak. Beste alde batetik, Espainiak kuota lagapen bat egiten dio Frantziari urtero, Bizkaiko Golkoan antxoaren arrantza kudeatzeko bi estatuetako sektoreek adostutako akordioaren arabera. Bestalde, aurreko urteko kanpainako kon-tsumoaren behin betiko kopuruaren berri izan ondoren zehaztu du ministerioak aurtengo kuota.\nArestian aipatutako ebazpenaren arabera, antxoaren arrantzaldia datorren azaroaren 30era arte egongo da baimenduta. Hortik aurrera eta hurrengo urteko kanpaina abiatu arte, martxoaren 1era arte, nahi gabeko harrapaketak baimenduta egongo dira beste espezie batzuren arrantzan jasotakoak direnean eta kopurua %5a baino txikiagoa denean.\nBeste alde batetik, antxoatan ari diren ontziak berriz itsasoratu ziren atzo astebete portuan geldirik egon ostean. Kofradiek arrantzaldia etetzeko erabakia hartu zuten ontziek antxoa gaztea besterik ez zutelako aurkitzen Bizkaiko Golkoaren ekialdeko aldean, Santandertik ekialderantz hain zuzen. Aurreko astelehenean, antxoa horren prezioa 20 zentimotik behera jaitsi zen. Egoera ikusita, arrantzaldian parte hartzen ari diren ontziak mendebalderantz abiatu ziren igande goizaldean arrain handiaren bila. Ribadesella parean aurkitu zituzten antxoa sardak eta arratsalderako zenbait on-tzik porturako bidea hartu zuten euren harrapaketak saltzeko. Porturatutako arrainaren tamaina kiloko 42-46 ale ingurukoa izan zen eta prezioa 1,60-1,40 euro inguruan ibili zan atzo arratsaldean El Muselen, Gijonen. 37 aleko partida txiki ba-tzuk euro biko langa gainditu zuten.\nBerdelaren arrantzaldiari dagokionez, amuak erabiliz arrantzan egiten duten ontziak kuota harrapatu ezinik dabiltza. Arazoa ez da Bizkaiko eta Gipuzkoako ontziena bakarrik. Izan ere, gauza bera gertatzen ari da Kantabrian eta Asturiasen. Berdel eskasiaren erakusle da Bermeoko portuak atzo jaso zuen kopurua, 12.000 bat mila kilo baino ez baitziran saldu. Santoña, Santander edo San Vicente de la Barqueran ere berdel gutxi jaso zuten atzo.\nAldundiak hiru ekimen antolatu ditu Liburuaren Eguna ospatzeko.\nLehen sektoreari laguntzeko deialdia irekiko du Aldundiak.\nBizkaiak 730.000 euro bideratuko ditu dibertsitatearen aldeko ekimenak laguntzeko.


Gaia: ez dok hamairu\nEka 12 9:31 Mahatserria (Bilbo): ‘Lingua Nabajorum’-en estreinaldia bihar Kafe Antzokian Mikel Martinez eta Patxo Telleria aktoreek osatzen duten Ez Dok Hamairu taldeak ‘Lingua Nabajorum’ (Euskararen historia txoroa) ikuskizun berria estreinatuko du asteazkenean, ekainak 13, Bilboko Kafe Antzokian, 20:00ean.\nEuskarazko antzerkiaren arrakastaren erakusle, talde honen asmoa hizkuntzarekin dibertitzea da, akademizismoak eta interpretazio transzendentalak alde batera utzita, oztopoen gainetik egunero erabiltzen saiatzen direnen identifikazioa lortzea.\nKomedia honetan ere euskara da leit motiva, aurreko lanetan bezalatsu –‘Euskarazetamol’ (2009), ‘Larru Haizetara’ (2005) eta ‘Euskara Sencilloaren Manifiestoa’ (2002)–. Antzezlan horiek milaka lagunek ikusi dituzte eta Euskal Herriko antzoki gehienetan eskaini dira, euskarazko antzerkiaren arrakastaren erakusle. Hizkuntzarekin dibertitzea da asmoa, akademizismoak eta interpretazio transzendentalak alde batera utzita, oztopoen gainetik egunero erabiltzen saiatzen direnen identifikazioa lortzea.\nPatxo Telleriak idatzi du ‘Lingua Nabajorum’, bi aktoreen arteko elkarrizketa absurdoa, azkarra eta ironiaz betea. Bi pertsonaiek euskararen historiaz eta jatorriaz egiten duten interpretazioak ikus-entzuleen barreak eragingo dituzte, ezinbestean. “Historian zehar euskaldunak beti ibili dira borrokan, bai kanpokoekin eta baita euren artean ere. Gure teoriaren arabera, borroka horien ondorioz sortu eta garatu da euskara. Borrokaldi bakoitzaren ondoren aldaketaren bat izan da hizkuntzan. Beraz, ziurta dezakegu euskara beti egongo dela garatzen, kontuan hartuta euskaldunok, era batera edo bestera, elkarren aurka borrokatzen jarraituko dugula”. Teoria absurdo horretatik abiatuta, aktoreek puntako une historikoen erakustaldi eroa egingo dute.\n‘Lingua Nabajorum’ Aktoreak: Patxo Telleria eta Mikel Martinez\n| 'lingua nabajorum', berriak, ez dok hamairu\n'Landakoenea' saioa, Durangotik zuzenean


SEAT 128 - Wikipedia, entziklopedia askea.\nSEAT Ronda (en)\nTurismo-ibilgailu eta coupé\n3 ateko hatchback\n1.197 cc (1200)\n1.438 cc (1430)\nSEAT 128 coupé motako deportibo bat izan zen, hiru ate zituena. SEATek modelo hau fabrikatu zuen 1976tik 1979ra, FIATen lizentziarekin.\n1976ko azaroan fabrikatzen hasi zen eta 1981ean bukatu. Erabiltzen zuen motorra Aurelio Lampredik sortu zuen. Motorrak lau zilindro zituen, eta bi bertsio zeuden: 1197 zentimetro kubikokoa bata, 1438koa bestea.\nAutoaren erosle motak[aldatu | aldatu iturburu kodea]\nModelo honek ez zuen salmenta askorik izan. Izan ere, askoz merkeagoak ziren gainerako modelo gehienak, adibidez Seat 124 D Especial 1430. Seat 128a 124a baino txikiagoa zen; beraz, kapritxo bat zela esan liteke. Garai hartan, aberats jendeak erosten zuen modeloa zen, hain zuzen ere.\nHagunak, tapizeria eta koloreak[aldatu | aldatu iturburu kodea]\nUnitate batzuek cromodora hagunekin atera zituzten, baina hori aukerazkoa zen. Automobil-modeloaren koloreak hurrengoak izan ziren: gorri rallye, zuria Seat 233, berde marina, urdin iluna 456 eta beixa sahara. Azken unitateenak , ordea, beixa agaro, gorri oxido eta berde galizia.\nBi tapizeria zeuden. Tapizeria urdinak kolore zuri eta urdin iluneko kotxeentzat ziren eta tapizeria marroia besteentzat.\nMultimedia: SEAT 128\nOrriaren azken aldaketa: 15 abendua 2019, 09:09.


Zure postontzia egunean izan 8 urratsetan - Metaposta Blog\nZure postontzia egunean izan 8 urratsetan\nMETAPOSTAk, zure dokumentazio pertsonala edo zure enpresarena egunean izateko hainbat aukera ematen ditu.\nZure postontziari probetxua ateratzeko oso erabilgarriak izan daitezkeen 8 aholku azaltzen dizkizugu hemen:\n1. Zure igorleak aktibatu.\nMETAPOSTAn dokumentuak jasotzen hasteko, zure postontzian igorleak aktibatu beharko dituzu. Hau egin eta gero, ez duzu ezer gehiago egin behar, METAPOSTAk emango die abisua aktibatutako enpresa edo entitateei.\nIgorleak aktibatzeko, «Igorleak» menu barruan sartu behar zara, «Igorleak bilatu» atalean. Bertan, zure igorlearen kategoria hautatu. Ez bada bilatzen ari zaren igorlea agertzen, goian duzun bilatzailea erabil dezakezu.\nHoni buruzko gida kontsultatu dezakezu hemen: http://blog.metaposta.com/harpidetzak/?lang=eu\n2. Zure karpetak sortu.\nSarrerako postontzian mota ezberdinetako dokumentuak nahasturik ez izateko, bakoitza gordetzeko karpetak sortu ditzakezu.\nKarpetak, ARTXIBO deituriko karpeta nagusi baten barruan sortzen dira. Hainbat modu daude karpetak sortzeko, hala nola, ARTXIBO gainean saguaren eskumako botoia sakatuz. Karpeta bakoitzak, azpi-karpetak izan dezakete.\n3. Autoenkarpetatzeko arauak sortu.\nKarpetak sortu eta gero, bakoitzean jasotzen dituzun dokumentuak automatikoki artxibatzen dituen arau bat sortu dezakezu. Adibidez, IBERDROLAk bidaltzen dizkizun dokumentu guztiak «Argi-fakturak» karpetan zuzenean jasotzeko araua sortu dezakezu.\nArauak sortzeko aukera hau, «Itxuratu nire kontua» barruan, «Arauak» atalean topatuko duzu.\n4. Konpartizioak automatizatzeko arauak sortu.\nMETAPOSTAk gure postontziko dokumentuak beste erabiltzaileekin konpartitzeko aukera ematen digu. Posiblea da ere ekintza hau automatizatzea askotan gauza bera errepikatu behar ez izateko. Adibidez, bi pisu-kideek Euskaltelek bidaltzen dituen etxeko telefono-linearen fakturak ikusi nahi dituztenean, kontuaren titularra denak arau bat sortu ahal du bere METAPOSTAko postontzian Euskalteleko faktura guztiak automatikoki bere pisu-kidearekin konpartitzeko, ezer gehiago egin behar gabe.\nAutomatikoki konpartitzeko arauak «Itxuratu nire kontua» menuan daude, autoenkarpetatzeko arauekin batera.\n5. Oharrak sortu.\nOharrak konfiguratzen badituzu, dokumentu bat jasotzen duzun momentuan zure emailera mezu bat bidaliko dizu METAPOSTAk. Ohar hauek sortzean, igorlea eta dokumentu mota zehaztu dezakezu, bakarrik nahi dituzun horien abisuak jasotzeko. «Itxuratu nire kontua» barruan, «Oharrak» atalean dago aukera hau.\n6. Zure dokumentuak igo.\nAukera honekin, zure dokumentuak igo ditzakezu era seguruan eta gainontzeko dokumentazio pertsonalarekin batera, zure dokumentu-gordailu elektronikoan gordeta izateko.\n7. Aplikazioa jaitsi mugikorrean.\nZure dokumentuetara jo dezkezu edozein tokitik zure mugikorraren bitartez, Android, iPhone eta BakckBerry-entzako aplikazioari esker. Aplikazioa oso erraza da. Ikusi hemen deskargatzeko estekak: https://www.metaposta.com/eu/mugikorrerako-aplikazioak.html\n8. Zure lagunak gonbidatu.\nZure ingurukoek METAPOSTAn parte hartzea nahi baduzu, postontzi barruan dauden gonbidapenak bidali ditzakezu. «Zure lagunak gonbidatu» aukeran haien helbide elektronikoak idatzi behar dituzu. Zure lagunek gonbidapena jaso eta gero, METAPOSTAn alta hartzen badute, zuk partaidetzak batuko dituzu gure zozketetan.


Beltzak eta euskara • ZUZEU\nBeltzak eta euskara Beltzak eta euskara Beltzak eta euskara\narraza, euskara, feminismoa, klasea\n54 pentsamendu “Beltzak eta euskara”-ri buruz\nJJ 2017-07-01 11:20\nTouché! Gibelean erran nahi baita…\nGustura ari nintzen artikulua irakurtzen, azken pasarteetara heldu naizen arte. Inperialismo erdaltzaleek gure artean arrakasta handiz ezarri dituzten ideien artean, badira bi, oso eragin handia izan dutenak eta oraindik ere gainditu ez ditugunak.\nBata, “erdaldunekiko errespetuarena” da, erdaldunekiko sumisioa eta haien supremazismoa, “errespetua” hitzarekin mozorrotzen duena. Erdaldun ia guztiek uste osoa dute euskara EZ ikasteko eskubidea dutela, batetik, eta ondoriozko bigarren ustezko eskubidea: euren presentzian erdaraz egin beharra dagoela.\nOkerrena da, erdaldunek hain barneratuta dauzkaten “eskubide” horiek, euskaldun gehienek ere barneratu ditugula, mendetako zapalkuntzaren eta bazterketaren ondorioz.\nEuskaldun “sinpatikoak” erdaraz jarduten du erdaldunaren aurrean beti. Eta horrela jokatzen ez duena arbuiatzen dute, muturreko talibantzat jotzen dute, bai erdaldun “gaixoak”, bai euskaldun “sinpatikoak” ere.\nIrala 2017-07-01 11:44\nGuztiz ados diagnosiarekin. Kontua da behin eta berriro gaitz bera diagnostikatu eta euskararen erabileraren ehunekoen aurrean espantuka aritu eta hil-kanpaia jotzeaz gain, BA OTE DUGU ESTRATEGIARIK EDO GAITASUNIK INON SUPREMAZISMO HORRI BUELTA EMATEKO? NON? NORK? NOLA?\nJJ 2017-07-01 12:03\nKanpai joka nor dabil hemen, Irala?\nJJ 2017-07-01 11:53\nBestea da, aberatsaren konplexua.\nEuskaldun askok uste du, ekonomikoki erdaldun asko baino hobeki kokatuta gaudelarik, gurea ez dela menpekotasunetik askatzeko borroka bat. Egiazko menpekotasuna ekonomikoa dela, edo generokoa, baina ez hizkuntzazkoa.\nEmakumeen artean ere gertatu ohi da antzeko zeozer…\nOker gaude zeharo.\nBatetik, txiroetan txiroenak eta baztertuenak euskaldunak izan dira hemen. Txiro erdaldunek ere barre egiten zieten eta barre egiten diete, oraindik ere. Baserritarrari “kaxero”, arrantzaleari “peshkador”, Ikastolakide hiritar euskarajixtukoak, ikastolakide herri euskalduneko euskaldun osoari “pitufo”… Erdaldun baskoek gidatutako nortespañako telebistak (ETB2) ere, vaya semanita bezalako saio iraingarriak zabaltzen ditu, bazterketaren oinarriek sendo jarrai dezaten…\nEuskaldunona bazterketa historio gorria da. Bazterketarena eta gure buruen ezagutza falta latzarena. Euskara herri xehearen hizkuntza izan da batez ere herri honetan.\nAberats eta agintari gehienek erderen alde egin izan dute historikoki (menderatzaileen hizkuntzaren alde), izan gaskoiaren, izan frantsesaren, izan españolaren alde…\nBaserritarrek, artzainek, arrantzaleek, merkatari txikiek, olagizonek eta bestelako herritar xumeek ekarri dute GURE hizkuntza bizirik gaurdaino.\nGure herriko fabrikarik ilunenetan ere, txiro erdaldun elebakarrek barre egiten diete oraindik euren lankide txiro euskaldunei, hizkuntza tarteko.\nHizkuntzatik bertatik hasi dira zapalkuntza prozesu guztiak, hemen eta munduan.\nEspañolek eta frantsesek oso ondo dakite hori. Horregatik ematen diote euskarari ematen dioten garrantzia… guztiz desagerrarazi arteko jardun etengabean.\nEragile abertzale batzuk (beste batzuk hasiak dira) ez dira oraindik enteratu ere egin, tamalez.\nJJ 2017-07-01 11:58\nEsan nahi dut, Unai, beltzak Euskal Herrian (azpiratuenak, menderatuenak, esklabotza lanetan dabiltzanak), hegoamerikarrak, afrikarrak, asiarrak eta Europako ekialdeakoak direla, bai, baina euskaldunak ere bai. Ez egun esklabotza lanetan, dagoeneko Espainiako etorkinak lan horietan ez dabiltzan bezala, baina bai etnia edo kultura zeharo baztertu eta zokoratua garen heinean.\nEta izan gogoan, beltzek ere beste beltz batzuk zapaldu ohi dituztela…\nUnai Oñederra 2017-07-04 17:45\nEsan nahi dudana da, ez dugula lortu euskara hegemoniko bihurtzea. Erabakimen falta, indar falta, ezintasuna, asimilazioa… ez dugu lortu. Britainia handian, Amerikako Estatu Batuetan azpiratuenek inglesez egiten dute, Espainian gaztelaniaz, eta hemen ere. Azpiratuenei, biziraupenean dabiltzanek, bizirauteko behar dutena ikasiko dute behar hutsagatik. Egun euskara ez dute beharrezko, zenbait herritan salbu, eta ez dakite.\nIkusten dudan arriskua da, euskaldunak azpiratuak gaudela jakinda, geu beste “paria” batzuen gainetik sentitu eta bazterketara jotzea, etorkinek laguntza sozial guztiak jasotzen dituztela bezalako zurrumurruez gain, euskararen egoera ere beraiei leporatuz. Hemen idatzi nuen beste post batean (https://zuzeu.eus/euskara/nire-auzoan-eres-de-fuera/) jaso nituen iruzkinetan gertatu zen moduan.\nJJ 2017-07-04 17:59\nEz bazaie espainiar eta frantses etorkinei euskaldunon egoera larriaren errurik egotzi, ez dut uste atzerritarrei egotziko zaienik orain, inondik inora.\nEuskaldun asko eta asko hain dira menpeko ze, aldi honetan, nortasuna eta herri-sena ematen digun ezaugarri bakarrari, euskarari, bizkarra eman, eta feminismoari, ekosozialismoari, hizkuntza aniztasunari eta beste edozeri begira jarri diren, Estatua edo Herri bat edo ez dakit ongi zer, horietan oinarrituta lortuko den esperantzaz. Aipatutako borrokak ederrak eta ezinbestekoak izanagatik, hemengoak nahiz mundukoak direla ahaztuta. Eta ikusi nahi barik, herri honetan bertan bizi diren sentimendu espaniarreko/ frantseseko feministak, ekologistak, sozialistak, komunistak eta beste, oso-oso espainiarrak/frantsesak direla.\nNeronek EHko berdeak oso gertutik ezagutu nituen, adibidez: hango gehienen euskararekiko eta Euskal Herriarekiko amorrua eta erdeinua ez dauzkat ahazteko.\nEuskaldun izatearen harrotasuna berreskuratu behar dugu lehenik, herri izan nahi badugu berriro, noizbait. Herri nagusiki ekosozialista, ekologista, feminista eta artista eratzea lortzen dugula? Askoz hobeto!\nUnai Oñederra 2017-07-04 22:10\nEsango nuke gauza desberdinetaz ari garela. Ni hemen ez nabil burujabetza prozesuaz. Ni hemen nabil euskararen aldeko borroka inolaz ere ez dela arrakastatsua izango beste zapaldu batzuen kontra badoa, Angela Davisen irakaspenak (niretzat onak) jarraituz.\nJJ 2017-07-04 23:58\nBai, Unai, baina jakin daiteke nondik atera duzun “euskararen aldeko borroka inolaz ere ez dela arrakastatsua izango beste zapaldu batzuen kontra badoalako” uste, susmo edo beldur hori?\nHemen nagusi den “euskararen aldeko borroka” beldurtia, lotsatia, lotsatua, itxurazkoa, mengela eta sarri gezurrezkoa da eta!\nHemen “beste zapaldu” horietako askok burutik behera txiza eta kaka egiten digute eta!\nHiltzen Hil 2017-07-04 22:45\nEgiari zor, ez da zuzena ez mesedegarria kanpotarrei egoztea euskaldunon egoera tamalgarriaren errua, nahiz eta erabat baldintzatzen duten egoera. Ez dut uste erruduntasuna inori egotzi behar zaionik, baina gurea da erantzunkizuna, euskaldunona. Erokeria galanta da gainontzekoengan jartzea euskara eta euskalduntasunaren etorkizuna.\nEgun datozen etorkin afrikar edo asiarrek ez dute euskara bere egingo sekula gure moduan. Ikasiko dute egunerokotasunean behar izanez gero, baina ez dute bere egingo era sakon batean edo “mistiko” batean, ez baidaukate lotura espiritualik euskararekiko. Beste hitzetan, kanpotarrek ez dute matiatuko guk, euskaldunok, erraietatik maite dugun bezala gure arbaso urrunekin lotzen gaituen hizkuntza (baino gehiago den) hori. Eta ezin zaie eskatu guk bezain beste maitatzea, izan ere, beraiek beste arbaso eta sustrai batzuk dituzte. Eta berdin du hemen gustora, integraturik eta eroso bizi badira ere. Maitasun mota goren bat da euskaldun indigenak euskarari, eta, orohar, Euskal Herriari diona, haur batek ama maite dezakeen modukoa. Eta hori ezin daiteke erosi ongi-etorri bero batekin.\nGuk geuk eta gure artean egin beharreko lana da honakoa. Euskaldunoi zuzendua. Nahikoa dugu gurearekin beste eremu eta testuinguruetako kontuekin denbora galtzen egoteko. Beste borroketan muturrua sartzeak dakarrena zera da: ditugun energía apurrak alperrik xahutu eta gure arteko zatiketak eragitea. Eta, zuk diozun modura, lehenik eta behin Euskalduntasuna eta Euskal Nazioa ezarri behar dugu eztabaidaren erdigunean berriro ere. Horregatik diot, behin eta berriro, mugimendu politiko abertzale berri bat behar dugula EHrako, alegia, ezker-eskuin dikotomiatikan at, bere energía guztiak bideratuko dituenak EHren biziraupen-beharretara; alderdien, erakunde ofizialen, eta betiko diskurtso politiko eta politikoki-zuzenetatik kanpo\nurko 2017-07-05 09:16\nOndo ulertu badut, Unaik esan nahi duena -eta ni ados nago-, okerra litzatekeela euskararen egoeraren errudun etorkinak egitea. Akatsa, etorkinen indarra ere beharko dugula euskara salbatzeko. Behatz erakusle hori izango delako hain zuzen ere, etorkinak euskarara erakartzeko eragozpen nagusi.\nIzan ere, etorkinak egongo dira zuek nahi ala ez. Hori ez duzu ebitatuko hemen komentarioak idatzita. Lortuko duzuna da etorkinekiko mesfidantza sustatzea, eta hori luzera kalterako izango da.\nLortu behar dena da etorkinak ikustea hemen euskara jakitea guztiz beharrezkoa dela -praktikan!- eta horretarako administrazio eta erakunde publikoetan euskararen erabilera arautzea beharrezko da.\nNik uste Unai ildo honetatik zebilela gehiago, baina oker banago zuzendu nazala.\nUnai Oñederra 2017-07-05 20:57\nNi ez nator bat horrekin, “mugimendu politiko abertzale berri bat behar dugula EHrako, alegia, ezker-eskuin dikotomiatikan at”, ezker-eskuin dikotomiatik at egiteak, automatikoki esan nahi baitu egun hegemonikoa den eredu ekonomiko kulturalarekin bat egitea ezeren truke. Hemen proiektu desberdinak egon behar dute, eta ondoren burujabetza prozesua abiatu nahi dutenen artean estrategia bat adostu, eta helburu amankomunekin estrategia adosteak esan nahiko batzuk zein besteek zerbait utziko dutela bidean.\nUnai Oñederra 2017-07-05 20:58\nUrko, pozten naiz, zuk ederki sintonizatu baituzu nik esan nahi nuenarekin. Batek behintzat bai!! 🙂\ngilentxo 2017-07-06 10:26\nEsteka “espiritual” hori funtsezkoa izango da zuretzat, baina egun hizkuntza bat ikastera bultzatzen duen mistika oso bestelakoa da: indar ekonomiko eta politikoak ezartzen du hizkuntzaren hegemonia, eta hortik datorkio prestigioa, eta denek ikasteko interesa eta beharra. Etorkin afrikar horiek ingelesez eta frantsezez mintzo dira neurri handi batean, eta espainola ikasiko dute hemen bizimodua aterako badute. Beren jatorrizko hizkuntzaren aldeko maitasuna eta sustraiekiko lotura desagertuko dira, desagertuta ez badaude jada, hurrengo belaunaldian. Espainiako legeak espainola jakitera behartzen ditu herritar espainol bilakatu nahi dutenak. Horrelako ahalmenik gabe –indar ekonomiko-politikoa, prestigioa, ezinbestekotasuna–, euskarak ezingo du inor bereganatu arbasoenganako atxikimendua eta indigenismo hutsa soilik baliatuta. Izan ere, lotura hori baizik ez daukaten gehienek euskara abandonatu dute honezkero, edo bidean dira. Hitz gutxitan, kontzientzia, bere ezerren euskarririk gabe, galtzen da azkenean.\nKontua da, daukagun tresna urriekin eta masa kritiko ezdeusarekin, nola eutsiko diogu euskarari? Baldin EHko biztanleen %44 euskararen kontrako edo ezaxola badira, nola aterako ditugu aurrera neurri koerzitivoak biztanleen erdiak asaldatu eta konfliktu bat –benetako konfliktua– leherrarazi gabe? Fede oneko euskaldun peto gehienak ez daude horretarako prest.\nUnai Oñederra 2017-07-06 22:02\nGilentxo, bat nator zurekin!\nHego 2017-07-07 19:27\nGilentxo, zera diozu: “Esteka “espiritual” hori funtsezkoa izango da zuretzat, baina egun hizkuntza bat ikastera bultzatzen duen mistika oso bestelakoa da: indar ekonomiko eta politikoak ezartzen du hizkuntzaren hegemonia, eta hortik datorkio prestigioa, eta denek ikasteko interesa eta beharra.”\nAdos, baina euskarak ezin dio gaztelaniaren, frantsesaren eta ingelesaren hegemoniari aurre egin. Beraz, momentuz euskarari geratzen zaion irtenbide bakarra esteka “espirituala” da, behintzat euskaldun elebidunek erdararen hautua egin ez dezaten.\nNafarroan eta Iparraldean batez ere ikusi dugu nola familia askok euskarari bizkarra eman zioten, euskararen “mistika” barneratuta izan balute ez zen horrelakorik gertatuko. Adibide gisa, herri askotako diaspora litzateke (armeniarrak, juduak…), haiek bere hizkuntza eta ohiturak mantentzen dituzte horrek euren sustraiekin konektatzen duelako.\nJJ 2017-07-08 11:08\nBeharko dugu pilosopia (mistika) eta beharko dugu oilozopia (beharrezkotasuna).\nEta konfliktoa beharko dugu inoiz bazterretik plazara aterako bagara, jakina.\nSindikalgintzan gertatzen den bezala, ala?\nInork ezagutzen du giza-talderik bere pribilegioak bazterrera borondatez utzi, eta azpiratuekin partekatu dituenik bere borondatez?\nEuskararen inguruan ez dago apenas konfliktorik, euskaldun gehienak sumisioan hezi eta hazi direlako. Eta dagoeneko españolez/frantsesez, euskaraz baino erosoago bizi garelako. Nahiago dugulako istilurik ez “piztu” erdaldunak (edo erdaltzaleak) tartean direlarik, Pax erdaldunari trabarik ez jarri.\nDuela egun batzuk Durangoko (ez Gasteizko, ez Bilboko… Durangoko!) Hizkuntza Eskolan gertatutakoa euskaldunon egoera (izaera?) menpekoaren adibide bikaina da.\nOldartu edo akabo, lagunak.\nAinhoa Larrañaga 2017-07-01 13:21\nEspainian, Frantzian , Alemanian eta beste hainbat lekutan ere bada feminismoa. Zerk bereizten gaitu euskaldunok? Femisnimoak? Irudipena daukat, anabasa handi xamarra sortzen ari garela, oso sinplea den auzia ilustratzerakoan. Ez eta gabiltza jendea nahasten?\nAzken Portu 2017-07-01 20:59\nErabat ados zure komentarioarekin. Eta balio handiago du emakume batengandik datorrelako.\nGauzak gehiegi nahasten ari dira eta kakanahaste honetatik bakarrik inbaditzaileek irabaz dezakete.\nUnai Oñederra 2017-07-04 17:47\nNahi nuke gauzak hain sinpleak izatea 😉\nHartsuaga 2017-07-01 14:08\nNork uste du jenderik arloteenak eta azpiratuenak mugiarazten duela mundua? Espetxean amaitu, bai, horregatik sinbolo bihurtu ere bai, baina mundua bideratu eta mugiarazi inoiz ez. Eliteek eragin ohi dituzte lan horiek eta klase ertainek gauzatu. Horregatik euskarak ez du iraungo elite euskaldunek horren alde eragin eta klase ertaineko asmoa bere egiten ez duten artean. Aski da baserritar, arrantzale eta herritar xumeen kontu horrekin euskararen euskarri bakarra bailiran erakutsiz. Kaletar burgesak, sendagile eta notario guztiak euskaldun petoak ziren garaian izan zuen euskarak osasun ona eta berriro ere egoera horretara iristen garenean eskuratuko du galdutakoa. Horretara iristeko bidea ote daramagun egin behar gogoeta ordea.\nJJ 2017-07-01 15:27\nEta nork esan du jenderik arloteenak eta azpiratuenak mugiarazten duela mundua?\nNahiz eta, batzuetan azpiratuenek arrakastaz burutu dituzten iraultzak…\nEta nago, elite euskaldunek bere egingo dutela “azpiratuek” horretara bultzatzen dituzten egunean, artean ez. Baserritarrak, arrantzaleak eta bestelako herritar xumeak izan dira euskara bizirik mantendu dutenak (aspaldion horiek ere desertatzen hasita badaude ere), elite “euskaldunak” españolez eta frantsesez gozo-gozo bizi ziren bitartean.\nHator Jaurlaritzara, Juaninazio, eta ikusiko duk “eliteko euskaldunekoak” zein hizkuntzatan jardun ohi duten, salbuespenak salbu…\nKaletar burgesak, sendagile eta notario guztiak euskaldun petoak izan ziren, herritar xume gehientsuenak euskaldun elebakar ziren garaian. Joan orain notarioarengana, medikuarengana edo abokatuarengana, eta ea… Osakidetzan ere, nori uste duk jarri dizkiola elite agintariak derrigorrezko hizkuntza eskakizunak? Medikuei ez…\nElite “euskaldunak” mugituko dira, herritar xumeek behartzen ditugun neurrian, ez bestela.\nJaurlaritzan ikusten da hori egunero. Hator bisitan…\nHartsuaga 2017-07-01 16:27\nEuskaldun gehienak, gainekoak eta azpikoak erdaltzale bihurtu dira pixkanaka elebidun bilakatu diren heinean. Aurrena eliteak eta hurrena xumeak. Sobera dakigu zein den egungo egoera, baina ez dezagun interpretazio okerrik egin eta batez ere ez dezagun euskararen kalterako izango den interpretaziorik egin. Xumeenen meritu bakarra elebidun izatera beranduago iritsia bada, ez dago horren inguruan mitifikazio loriatsuak egin beharrik. Euskara suspertzeko herri perspektiba behar da. Euskaltzaletasuna orokorki bizkortu, inor kanpoan utzi edo uxatu gabe eta hainbat azterketa, zientifikotasun urriko eta dotrina zaletasun larregiko, ez dira batere lagungarri helburu hori iristeko.\nJJ 2017-07-01 17:16\nEuskaldun gehienak, gainekoak eta azpikoak erdaltzale bihurtu dira pixkanaka elebidun bilakatu diren heinean. Aurrena eliteak eta hurrena xumeak. Ados.\nDena dela, herri xeheaz egin dudan aipuak beste ekarpen bati, eta beraz, beste testuinguru bati erantzuten zion.\nHemen ere ahalegintzen gara “zientifikotasun urriko eta dotrina zaletasun larregiko” baieztapenik ez egiten, ez pentsa, baina hori bai, bertatik bertara ikusten duguna esateko lotsaz ere ez gara ibiltzen.\nAdibidez: Jaurlaritzaren ordezkariekin (elite agintariarekin) biltzen gara langileen ordezkariak oso sarri. Badira urte batzuk, sindikatu batekoak agintariei eskatu eta eskatu ari garela bileratarako agiriak euskaraz (ere) helarazteko, arrakasta handirik gabe. Oraintsu aktak hasi zaizkigu euskaratzen (berandu beti ere).\nBilera horietan, bi sindikatutako meritubako langile xeheak gara euskara erabiltzen dugunok. Beste bi sindikatutakoek ez dute erabiltzen, ulertu ulertzen duten arren. Agintarien ordezkarietatik bat erdaldun elebakarra da, beste bat erdal-elebiduna esango geuke, bilerta guztietara ekartzen dituzten idazkaria eta teknikari-aholkularia ere, erdaldun elebakarrak dira.\nAspaldidanik ari gara eskatzen ere, oposizioetarako gaitegiak euskaraz (ere) jar ditzaten jendearen eskura (zerbait badakizu horretaz zeuk ere), alfer-alferrik.\nIragartzen duten oposizio bakoitzeko eskatzen dugu, eta guztietan begiratzen digute Betizuak Abiadura Handiko Trenari bezala. Azkenengoz, duela hilabete edo, erantzun ziguten eurek ez dutela argitaletxeengan agintzen …\nIkustekoa da, agintari elebidunari euskaraz jardunarazten diogun bakoitzean, nola egiten dien berak esandakoaren itzulpena sindikatu erdaltzaleei, aldi bereklo itzulpena badagoen arren, eta sindikatu horietako ordezkariek euskara ulertzen duten arren.\nJaurlaritzaren eta sindikatuon arteko bileretan, oso argi geratzen da nork egiten duen euskararen erabileraren alde, eta nork, euskararen normalizazioaren ardura politikoa eduki arren, ez daukan berezko borondaterik bat ere ez.\nJJ 2017-07-01 17:20\nBatere ez, erran nahi baita…\nHartsuaga 2017-07-01 19:32\nLetra handi-handitan eta toki guztietan salatzeko modukoa. Zergatik ez hemen bertan hasi?Iruzkinaz haratago, artikulu bat merezi du istorio horrek.\nMikelats 2017-07-01 14:44\nA ze mania herri honen askatasunaren aldeko borroka edozer gauzekin nahasteko. Borroka hau izaera nazionalekoa da, eta gainerako ismo guztiak bere zerbitzura egon beharko luketela uste izan dut betidanik, lehentasun kontua aizue. Sozialismoak, feminismoak etab. itxaron dezakete, nik nire herria aske ikusi nahi dut lehenik.\nAbertzaletasunaren indarra beste kausa galduetarako erabiltzea etxekalte da beti, ikus Ezker Abertzalearen militantzia bestela. Bueltan, aldiz, konplexuak eta politikoki zuzenaren diktadura besterik ez zaigu etorri. Lehen abertzaleak ona izango bazen fededuna-tradizionala izan behar zuen, gero marxista-sozialista eta gaur egun feminista-progrea. Barkatu esatea, baina ideologiak joan eta etorri egiten dira, irauten duen bakarra herria da.\nEta ni nazkatu naiz, eta ni bezala beste asko. Leialtasuna herriari eta askatasunari zor diot, ez inolako alderdi, mugimendu edo ideologiari. Horiek tresnak dira, eta borroka honetan aurrera egiteko balio ez badigute ez dut inolako arazorik zaborretara bota eta beste txaketa bat jazteko. Nire maxima “Herriak bizi behar du” da, eta momentu honetan abertzaletasunean aldaketa sakon bat eragin behar dugu, jada hemen diren erronkei aurre egin eta herri zahar honi hauspo berria emateko.\nGure herriaren historiaren partaide izango gara, eta ez testigu. Esnatu, abertzale!\nTxuria 2017-07-02 14:22\nGaurko feminismoak, muturreko feminismoak, zer ikusi gutxi dauka emakumeen interesekin. Munduko elite aberatsak, bultzatutako globalizazioaren baliabide bat besterik ez da. A zer zorakeria “ismo” horretatik etorriko zaiola gure herriari salbamendua pentsatzea!.\nMikelats, zuk esan duzuna, hamaika aldiz esana gure etxean!. Guztiz ados. Hasi gaitezen pausoak ematen!, Ez daukagu denborarik!\nNINEU 2017-07-02 14:28\nZurekin zearo ados Mikelats, herri bat bere askatasunagatik, biziraupenagatik borrokan hasten den bakoitzean putreak bezala hurbiltzen zaizkio ismo guztiak indar horretatik probetxu haertzeko.Ismo hoiek euren probetxurako hurbiltzen dira herri mugimenduetara baina agenda propioa daukate eta zenbat eta indar gehiago hartu herri borroka horretatik indar gutxiago herriaren borrokarako.\nEskuin, ezker, beti aldatuz doa, jendea eskuinekoa edo ezkerrekoa izaten da ekonomikoki nola doakion arabera…….herri bat hamarkada batean eskuinekoa izan daiteke, gero ezkerreko eta gero ………..baina desagertzen den herria ez da inoiz bueltatzen.\nIdeologia soil batek kontrolatutako herri bat ez da konpletu, arraultz guztiak saski berean jartzea da. KONPLETU DAGOEN HERRI BATEK IDEOLOGIA ANITZ BEHAR DITU BAITAN………………….ETA ASKATASUNA\nHerri bat nahitaez, adibidez feminista izan behar izatea ideia TOTALITARIOA eta etorkizunik gabekoa da.\nUnai Oñederra 2017-07-04 22:30\nArtikulua ez dut idatzi burujabetza prozesua buruan nuela, inolaz ere. Baina bat baino gehiago gai horrekin atera zait. Ez dakit zergatik jendea defentsiban somatzen dut burujabetza eskuratzeko bide berriak proposatzen saiatzen ari direnekin. dena den, pozten nau zuek gauzak hain argi dituzuela ikusteaz. Lehena herria/hizkuntza eta gero gerokoak esanda hemen burujabetza lortzerik bagenu gaitz erdi. Baina argi dago ez dugula lortu, ez garela lortzen ari (eta, esango nuke mainstreaming-a hain justu, zuek diozuenaren ildotik joan dela orain arte). Hemen aldaketa nahi duen gehiengo bat behar dugu (burujabetza eskuratzea aldaketa letra larriz baita, Espainian legez kanpo dagoena lortu behar baitugu), aldaketarako borrokatzeko prest dagoen gehiengo bat lortu behar dugu, horretarako prest gaudenon artean estrategia adostuz. Eta nire irudikotz, ez dugu gehiengorik lortuko jendearen arazoak konpontzen saiatzen ez garen artean, hau da, burujabetza prozesua borroka unibertsalarekin lotzen ez dugun bitartera. Hain zuen ere, Angela Davisen: emakumea, klasea eta arraza. Baina, tira, hori iritzi bat besterik ez da.\nHiltzen Hil 2017-07-04 23:28\nHori da ezker abertzaleak azken hamarkadetan egin duena: borroka nazionalarekin zer-ikusi handirik ez duten kausak eta borrokak bere egin ezker-ikuspegiaren baitan (sozialismoa, feminismoa, homosexualak, ekoglogismoa, atez-ate, itoiz ez, antimilitarismoa, errefuxatuak ongi etorri, palestina, sahara etabar luze bat). Ez dezu ezer berririk planteatzen\nJJ 2017-07-05 00:18\nEz nago ba ados. herria/hizkuntza ez da izan eragile nagusien ardatza, inondik inora. Euskalgintzarena, inorena iaztekotan, ez beste inorrena (begiratu etxera bertara, bestela). Hemen aldaketa nahi duen gehiengo bat behar dugu, bai, baina uste izatea feminismoaren, sozialismoaren, desazkundearen edo ekologismoaren inguruan mugitzen diren jendeak identitate nazional gabekoak direla, abstrakzio arketa potolo samarra egitea da. Herri honetan ekologista euskalerrizaleak eta espainiazaleak daude, feministak ere berdin, eta soziolistak, komunistak, anarkistak edo lorazainak. Equo edo Podemos “ez nazionalistetako” kide gehienen nazionalismo espainiarra ikusgarria da, Ezker Anitzaz edo Psoez ez dago hitz egin beharrik, ezta?\nJakina da ez dugula gehiengorik lortuko jendearen arazoak konpontzen saiatzen ez garen artean, eta burujabetza prozesua borroka unibertsalarekin lotzen ez dugun bitartean. Kontua da borroka hori GURE hizkuntzatik eta herritik egiten dugun, ala zapaltzaileek inposatutako parametroetan jardungo dugun… “askatzen”?\nUnai Oñederra 2017-07-05 21:05\nNIre ustez aldaketa nahi duen gehiengo bat lortzeko hori da bide bakarra. Egun abertzale ez direnak, eta are, zuk diozun bezala espainiarzaleak direnak EHren burujabetzaren alde egitera pasatzea da erronka. Hori lortzeko modu bakarra, nire ustez, burujabetza soziala sustatzea da. Eta hor arrakasta izateko, botere harremanetan behean daudenen aldeko mobilizazioa, politikak, ekintzak sustatu behar dira, Angela Davisek dioen moduan. Orduan esan nahi nuena da euskararen alde egiteko etorkinen aurka joatea ez da eraginkorra, gure aliatuak baitira aldaketa prozesuan.\nJJ 2017-07-05 22:32\nNIre ustez aldaketa nahi duen gehiengo bat lortzeko hori da bide bakarra. Egun abertzale ez direnak, eta are, zuk diozun bezala espainiarzaleak direnak EHren burujabetzaren alde egitera pasatzea da erronka.\nEspainiazaleak, hots, “abertzale ez direnak” EHren burujabetzaren alde jartzeko gure hizkuntza eta nortasuna bazter utzi behar baditugu eta espainiar/frantses bilakatu, ederrak gaude. Espainiazale batzuk erakarriko ditugu, gurea erakargarri bilakarazten neurrian. Bestela geu izango gara espainiar/frantsestuak (oso aurreratua dagoen prozesua bestalde).\n“Behean daudenen aldeko mobilizazioa, politikak, eta ekintzak, Podemosek edota Ezker Anitza nazionalista espainiarrek ere burutzen dituzte, eta ez dira zentimetro bat ere euskalerrizaletu. Alderantziz, ezker abertzalean lekurik aurkitzen ez duten abertzale dezente “proyecto común” delakoaren alde jardutera eraman dituzte.\nBaina batez ere ulertzen ez dudana da “euskararen alde egiteko etorkinen aurka joatea ez da eraginkorra” nondik atera duzun. Hau da, nork esan du etorkinen aurka joan behar denik???\nAzkenik, “gure aliatuak baitira aldaketa prozesuan”… nahi bai.\nGure aliatuak izan daitezen nahi genuke. Gure aliatuak izan daitezen lan egin behar dugu. Baina horietako asko ez dira gure aliatuak eta ez dira izango, geuk hamaika ahalegin eginagatik ere.\nJJ 2017-07-05 23:27\nAurreko iruzkina ezabatzea eskertuko nizuke, Unai. Txurro galanta geratu zait. Honakoa esan nahi nuen:\nEspainiazaleak, hots, “abertzale ez direnak” EHren burujabetzaren alde jartzeko gure hizkuntza eta nortasuna bazter utzi behar baditugu eta espainiar/frantses bilakatu, ederrak gaude. Espainia/Frantziazale batzuk erakarriko ditugu, gurea erakargarri (beharrezko) bilakarazten dugun neurrian. Bestela geu izango gara espainiar/frantsestuak (oso aurreratua dagoen prozesua bestalde).\nBestalde, “behean daudenen aldeko mobilizazioa, politikak, eta ekintzak”, Podemosek edota Ezker Anitza nazionalista espainiarrek ere burutzen dituzte, eta ez dira zentimetro bat ere euskalerrizaletu. Alderantziz, EHBildun lekurik aurkitzen ez duten abertzale dezente “proyecto común” delakoaren alde jardutera eraman dituzte.\nBaina batez ere ulertzen ez dudana da “euskararen alde egiteko etorkinen aurka joatea ez da eraginkorra” nondik atera duzun. Hau da, nork esan du etorkinen aurka joan behar denik??? Noiz???\nAzkenik, “gure aliatuak baitira aldaketa prozesuan” diozu… nahi bai.\nGure aliatuak izan daitezen nahi genuke. Gure aliatuak izan daitezen lan egin behar dugu. Baina horietako asko ez dira gure aliatuak eta ez dira izango, geuk hamaika ahalegin eginagatik ere. Nafarroara bizitzera etorritako hegoamerikar zenbait adibidez, ahobilorik gabe mintzatzen dira euskaldunen hizkuntza eskubideen aurka, eurekiko inposiziotzat aurkeztuz euskara. Horretan lan handia egin dute beti erakunde unionistek, erakunde abertzaleek euskaldunen defentsan EZ bezala.\nUnai Oñederra 2017-07-07 08:29\nBarka Jonjo, baina ez dakit nola ezabatzen den. Bestalde, iraskurri post honen iruzkinak https://zuzeu.eus/euskara/nire-auzoan-eres-de-fuera/ eta ulertuko duzu zergatik diodan euskararen alde egiteko ez dela etorkinen kontra joan behar.\ngarrett 2017-07-01 18:02\nNi bat nator Lorea eta Idurreren mezuarekin, ikuspegi feministak salbatuko du euskalduna eta bide batez mundua. Ez da ideologia soil bat, da balio-sistema bat, modu zintzo bat arrek kakaztutako guztiari konponbidea bilatzeko, agian bakarra, eta nire ustez aukera bat eman behar zaio.\nNINEU 2017-07-02 14:40\nInongo ismoak ez du herria salbatuko, herriarekiko borrokak soilik.\nIdeologia konkretu batek batek ezin du eta ez du inongo herri errepresentatu behar, herriak aberatsak, “multi” izateko ideologia askatasuna eta anitzak behar dituzte baitan, bestela ez dago herria oso.\nGaurko feminismoak emakumearen balioak gorroto ditu eta gizonarenak jartzen ditu helburu gixa, feminismo arraroa hau, ez?\nbobor 2017-07-02 02:01\nEz dakit ea barre edo negar egin… Idpol tontokeriak 5-10 urteko atzerapenarekin iristen da gure herrira, eta inon baino indar handiagoa lortzen dute gainera.\nOraindik ere entzun behar dugu erakunde guztiak pozointzen dituzten ideologiak iraultzaileak eta kontralulturalak direla.\nFeminismoak ez du herria askatuko, ze ostia duzue buruan? Zapalduaren olinpiadak joko amaiezinak dira. Emakumeak, emakume beltzak, lesbiana beltzak, trans musulmanak, beti aurkituko duzue “klase” zanpatuago bat, sufrimendu oro jazarpenarekin nahasten baituzue. Pertsona bati bere arraza edo sexuagatik biktima dela sinestarazteak ez dio botererik ematen. Marko posmodernoaren sustraiean dago gainbeheraren azia: zuloaren beste aldean ez duzue ezer aurkituko.\njoseba garcia 2017-07-04 07:54\nBai, tristea den arren, beti azkenak gara ideiak hartzen eta ideiak uzten, eta bide batez luzaroago ere hartzen ditugu. Nik uste dut herri zapaldu bat izateagatik dugun konplexuagatik egiten dugula. Ideia berri bat sortzen da munduan, mundu osoan modaz pasatzen ari denean hemengo batzuek barneratzen dute. Autoestimarik ere ez dugunez, ideologo hauek harrotzen dira ideologia modurik ortodoxoenean mantentzeaz. Bitartean mundu zabalean ideia hau sortu zutenek ere ñabardurak gehitzen dizkiote eta akatsak zuzentzen hasten dira, mundura egokitzen; bitartean ordea gure ortodoxoek bere horretan jarraitzen dute haien zintzotasuna norbaiti erakutsi nahian. Ordurako ideia eguneratuago bat hartzen du mundu osoak, Frantziak eta Espainiak barne, eta gu pauso bat atzera jarraitzen dugu berriro ere. Gure lotsak flexibilitateak kentzen digu.\nMunro 2017-07-02 08:15\nFeminismoak ez du euskalduna salbatuko, marxismoak edo beste edozein -ismok salbatuko ez duen bezala. Euskalduna euskaldunon borrokak salbatuko du; errespeta gaitzaten lortzen dugunean aukerak zango ditugu. Guk errespetatzen ditugu erdaldunak, haiek gu errespetatzea da borrokatu behar duguna! Ni errespetatua sentituko naiz EHko biztanle guztiak euskaldunak errespetatzeko euskara ulertu behar dutela jabetzen direnean, eta erdaldun bakoitza euskara ulertzeko behintzat ahal duena egiten hasten denean. Euskaldunon lanetako bat erdaldunei euskara ulertu (gutxienez) behar dutela sentiaraztea da, etorkizunean lege bat egon dadin zeinetan biztanle orok bi hizkuntzak ulertu behar dituela esango duen.\nNINEU 2017-07-03 02:04\nANTIFA vs LGBT\nLehenago edo geroago gertatzekoa, izan ere islamiar erradikalak eta LGBT edo islamiar erdilaikoak inkonpatibleak dira.\nA 2017-07-03 18:07\nGure lurrean baztertu gaituzte, poliki poliki. Erabat arrotzak gara gure etxean. Oraindik hatsa hartzen dugu, baina hil zorian gaude. Nor da gu baino txiroagoa?\nDen-dena ez esatearren zerbait baino gehiago aldatu beharko dugu, bestela zulora goaz luze gabe.\nLozorroan gaude eta lehenik lozorrotik atera beharko dugu. Eman zaigun lobelar, droga zikin hori gure aldamenetik harrika bota infernuko beheneko zolaraino, lehen mandamentua\nHiltzen Hil 2017-07-03 18:31\nBeti behar dute iraultza egingo duen subjektu bat sekula fabrika bat zapaldu ez duten “intelektual” ezkertiarrek, nola ez, eurak boterera iritsi eta gauzak euren pentsamolde iluminatuetara transformatzeko. Langile europar zuriak marxismoari uko egin zionez, Gramsci jaunak ondorioztatu zuen lehenik langileriaren balio moral eta kulturalak eraldatu behar zirela iraultzarako subjektu bihurtzeko. Ondoren, Frankfurteko eskolak freudismoa erantsi zion ikuspegi hari, eta, ondorioztatu zuen Europako kultura zuri eta kristaua demonizatu beharra zegoela biztanlegoaren inkoszientean eragiteko. Hala, mendebaldeko oinarriak suntsitzeko obsesio horrekin, ezkerra infiltratu egin zen estamentu kultural garrantzitsuenetan: elizan, komunikabideetan, unibertsitateetan… hegemonía kulturala lortu zuen arte, betiere, tesi-antitesi-sintesi formula erabiliz. Estrategia pozointsu, suntsitzaile eta deformatzaile horren ondorioa da artikulu hau, alegia, auto-gorroto patologiko batean murgildutako idatzia. Idazleak artifizialki txertatu dioten erruduntasun-kiratsa garbitu nahi du emakumeen, beltzen, homosexualen eta gainerako ikono posmodernoen laguna izanez, izan ere, bera gizona, zuria, europarra eta jatorri kristauekoa baita. Esan daiteke bere burua gorroto duen Europa desmoralizatu eta ahularen pertsonifikazio ebidentea dela.\ngarrett 2017-07-03 19:10\nHemen azaltzen diren iritziak irakurrita, argi dago ezen euskara salba dadila nahi dugunok ez garela inoiz ados jarriko kontu hauen inguruan, ze batari astakeria iruditzen zaio besteak proposatzen duen bidea. Horelakoxea da realitatea, ertz eta irakurketa askokoa, eta zoritzarez euskaldun maximalistok aurkez aurke gaude kokatuak funtsezko gai hauen lubakiaren bi aldeetan. Segur asko nahiago dugu euskara hiltzea geure printzipio horiei amore eman baino. Edo agian pentsatzen dugu ezen printzipiooi amore emanda euskara baitezpada galduko dela.\nHiltzen Hil 2017-07-03 20:39\nEta zergatik gaude euskaldunok ideologia eta alderdikerietan zatituak? Zergatik euskaldun askok (¡!) ematen diote garrantzi gehiago feminismoari, negozioari edo errefuxiatuei euskarari baino? Ba, hain zuzen ere, aldarrikapen nazionalen gainetik inpostatu dizkigutelako atzerritik ekarritako ideologia, interes, kausa etabar, bai jeltzaleen eta bai ezker-abertzalekoen konplizidadez.\nGoazen gauzak argi uztera: Euskara ez da hizkuntza bat soilik. Euskara harago doan zerbait da: milaka urtetako estirpe edo leinu baten sinbolo nagusia da. Euskara da Euskal Herriaren adierazpen nagusiena, baina Euskal Herria euskara baino askoz gehiago da. Hala, Euskarak biziraundu du orain arte euskal-odolak biziraun duelako, erresistentzia eta sufrimendu askoren truke.\nEuskararen galera ez da hizkuntza-arazo soil bat, arazo etno-nazional handiago baten adierazpen bat da. Euskararen biziraupena euskal nazio etnikoaren biziraupenarekin dago loturik. Beste hitzetan, euskara indartsu batek euskal nazio indartsu bat behar du oinarri gisa.\nHortaz, euskarak behar duen aukera politikoa aukera Nazionala behar du izan: subjektu politiko gisa Euskal nazio-etnikoa izango duen aukera politiko nazionalista bat. Gainontzeko arazo sozialak nazioaren interesetara subordinatuak egon behar dira, eta ezabatuak behar dute izan euskal nazioaren interesen aurka eragiten badute. Ikuspegi etno-nazional baten baitan soilik adiskidetuko gara euskaldunak, eta parámetro horien baitan lortuko ditugu adostasunak bai euskarari dagokionez eta bai beste kontuei dagokionean ere.\nAldiz, erabat bakarturik geratu beharko lirateke kapitalismoa, liberalismoa, feminismoa, marxismoa, homosexualismoa eta beste -ismo pozointsuak gainezartzen dituztenak Euskal Herriaren eta euskararen interesen gainetik. Euskarak Euskal Herri osasuntsu bat behar du oinarri gisa eta ez erlijio, genero, klase, arraza eta beste mila gatazka artifizialetan zatituako gizarte atomizatu multikultural eta super-anitz bat. Eta Unai Oñederrak nahi duena da euskal munduarekin zer-ikusirik ez dituen kontu ezberdinak euskararekin nahastu modu baldar eta zentzugabean. Hori demagogia hutsa da. Berak nahi duena da euskaldunak identifikatu ezker posmodernoaren subjektu ezberdinekin (homosexualak, beltzak, yonkiak etabar). Tankerako iritziak pozoña dira euskararentzako.\nbobor 2017-07-03 22:55\nHahaha kontuz pilula gorriekin, Hiltzen, gaindosia eragingo diezu eta. Progreek zure iritziaren zati bakar bat ere gogoan hartzea nahi baduzu, ‘odola’, ‘etnia’ eta antzeko hitz debekatuak baztertzea hobe.\nEzker ekonomikoarekin eztabaidatu daiteke, hari atxikitzen zaizkion “ismo” posmodernoekin ez bezala. Begira bestela komunistei: feministek eta beste mugimendu parasito hutsalek egin duten “klase borroka”ren imitazio groteskoari aurre egin nahian dabiltza, haien erreferentzia markotik irten gabe. Erretorika onen adibide dira “Feminismo burgesa”, “LGTB borrokaren merkantilizazioa” eta antzeko kritikak. Ez dute lortuko, endekapena ideologiaren arazo estrukturala baitute. Hala ere, seinale ona da, zentzugabekeriekiko nekezia adierazten baitu.\nOrtodoxia ezkertiarraren menpe dauden asko eta askok amorrua diete “ismo” parasito askori, eta amorru hori azaleratzeko bizkarrean bultzadatxo bat baino ez dute behar izaten. Begibistan dituzten gauzak ikusteko baimena nahi dute, barkamena eskatzetik atsedena, irrigarria den horri barre egiteko aukera. Hau guztia egin daiteke ideologia kritikatu gabe. Gero, gerokoak.\nPosmodernoen bizi-kode sintetikoari aurre egiteko, naturaltasuna.\nara 2017-07-04 11:07\ngarrett 2017-07-04 23:16\nhona, zuen gozamenerako:\nUnai Oñederra 2017-07-07 08:52\nIkusten da artikuluak erreakzioak izan dituela, poztekoa da, nahiz eta eskertuko nuke tonu eraikitzaileagoa iruzkin askotan. Asko ikasiko genuke elkarrizketa zintzoan.\nHonekin amaitze aldera, Kirmen Uriberen azken eleberria irakurtzen nenbilera hau aurkitu nuen (Elkarrekin esnatzeko ordua, 274 orr.): “- Beraz, Bilboko afroamerikarrak al gara gu [euskaldunok]? – Ez da gauza bera, jakina, baina antzeko zerbait da. Bigarren mailakoa zara, baztertua. Eta denontzat berdinatasuna lortu nahiak akuilatu egingo zaitu. Ez ote genuke nahi autobus osoak gutxika-gutxika euskaraz ikastea, inor baztertu behar izan gabe?”\nHauxe da hain juxtu, post honetan esan nahi nuena. “Ez da gauza bera”. Ze behar maila desberdinak daude: oinarrizkoenak janaria, bizitokia, harropa dira. Horiek bermatuak ez badituzu edozein hizkuntzatan moldatuko zara. Horiek asetuta badituzu, orduan garrantzia emango diozu zeure hizkuntzari.\nEuskaldunok ez dugu lortu euskara beharrezkoa egitea, gure gabeziengatik eta espainiarren/frantziarren botere/indarragatik. Hau da batzuek aldatu nahi dugun errealitatea. Orduan zer egin behar dugu? Indarrak bildu aldaketa nahi dugunon artean. Aldaketa, benetan, ez dute nahi pribilejioekin, eroso, konforme bizi direnek. Aldaketa nahi dute gustura/konforme bizi ez direnek, botere harremanetan behean daudenek, bigarren mailakoek, baztertuek (izan ekonomia, sexua, jatorria, hizkuntzagatik). Horrek egiten gaitu aliatu, aldaketa nahiak. Eta egin edo esaten dugun zerbait hauetako norbaiten kontra badoa, alarmak saltatu beharko luke guregan: “kontuz! aztertu berriz egin/esan duguna, ea zerbaitek ihes egin digun”.\nganbaratxotik 2017-07-08 11:24\nAdos nago zurekin. Euskaldunak bat egin behar dugu aldaketa nahi dutenekin, aliantzak topatu nahiz eta %100 ados ez egon. Gaizki daudenek nahi dugu iraultza, eroso dagoenak zertarako?\nIsmo- batzuen kontrako jarrera temati horrek beste -ismo batzuen aldeko jarrera erakusten dit niri behintzat. Herriaren kohesio eta integrazioa baino, integrismotik, itxikeriatik herria zatitu, ahuldu baino ez du egiten jarrera horrek. Akatsa nere ustetan.\nXX. mende hasierako, karlismo eta kristianismotik (Katolizismotik)zetozen ideologoek zera zioten: “Gizartekeriak (soziaismoa)bezalako pentsakera arrotzek gizartearen zatiketa besterik ez dakar, baserritar eta langile jatorren pentsakera pozoituz.”\nErreakzionatu eta Pozoinaren antidotoa segituan sortu zuten: abertzaletasuna.\n-ismo bakoitzak bere ekarpena gizakiaren errealitatea ulertzeko garaian. Bakoitzaren alderdi baikorrak hartu eta nahasketa egokia lortzean dago erronka. Horra, Ezker Abertzalearen ekarpena: Sozialismoa eta nazionalismoa uztartzea. Jendea integratu, bildu, batu, elkartu…horrela indartsuagoak izango bait gara XXI.mendeko erronken aurrean.\nNik eskertzen ditut euskaltasunaren aldeko ekarpen guztiak izan ekologismotik, antimilitarismotik, feminismotik, marxismotik, kooperatibismotik,sindkalismotik kristianismotik,kapitalismotik,nazionaismotik,…. Ongi etorriak denei.\nJJ 2017-07-08 12:17\nAbertzaletasuna izan daiteke ezkerrekoa edo eskuinekoa, integtratzailea edo zatitzailea, sektarioa edo zabala… Horien guztien adibiderik ez zaigu falta inguruotan, horra ezker abertzalearen bilakaera eta zatiketak, edo EAJrenak.\nfeministak, marxistak, kooperatibistak, sindikalistak, kristauak eta abar, eta abar, izan daitezke eta dira, euskaltzaleak edo erdaltzaleak.\nJakina da aliantzak bilatu behar ditugula mugimendu horietako guztietako euskaltzaleekin, eta erdaltzale amorratu ez direnak erakartzen ahalegindu, baina hortik, uste izatera feminista guztiak, sozialista guztiak, marxista guztiak edo ekologista guztiak aliatu izango direla… Zabal eta algu jokatu beharra dago, inozokerian eta sektarismoan jausi barik aukeran.\nJJ 2017-07-08 12:18\n“Algu” barik, malgu, jejejej\nganbaratxotik 2017-07-08 13:30\nMarxista guztiak, ekologista guztiak, feminista guztiak…. ez noski. Nik hori ez dut esan. Kapitalista guztiak, eta katoliko guztiak,…ez bezelaxe. Hori bai, sospetxa dut lehenengoetan daudenekoak gehixeago izango direla gure aldekoak bigarren multzokoak baino.\nBestetik erabat ados zurekin sektarismoa, zein inozokeria lagun oso oso txarrak Euskal Herri euskaldunari eutsi nahi bazio


Metro Exodus hobekuntzekin estreinatuko da PC eta belaunaldi berriko kontsoletan - Berriak - Game Erauntsia - Bideojokoak euskaraz\nMetro Exodus hobekuntzekin estreinatuko da PC eta belaunaldi berriko kontsoletan\nLander Unzueta | 2021/02/22 11:00 Berriak\n4K-ko bereizmena, 60 irudi segundoko tasa eta raytracinga gaineratuko ditu.\nJoan den urte bukaeran 4A Games estudioak bere Metro Exodusek PlayStation 5 eta Xbox Seriesetarako bertsioa izango zuela baieztatu zuen. Garatzailearen blogean argitaratutako artikulu batean bertsio hobetu honek ekarriko dituen berrikuntzak zehaztu dituzte.\nBelaunaldi berriko kontsolen kasuan 4K-ko bereizmena, 60 irudi segundoko tasa eta raytracinga izango dira aldaketa esanguratsuenak atal grafikoari dagokionez. Karga denbora murriztuak ere nabarmendu ditu 4A Gamesek kontsola berrien SSD disko gogorrei esker. Bestalde, 4K bereizmeneko testurak eta audio espaziala aipatu dituzte berritasunen artean. PS5aren Dual Sense agintearen ezaugarri bereziak aprobetxatuko dituzte Exodusekin. FOVa aldatzeko aukera gaineratzeko lanean ere ari dira.\nXbox Series Sri dagokionez 1080p-ko bereizmenera jokatu ahal izateko helburua daukate garatzaileek. Halere, 60 fps-ak eta raytracinga mantenduko dituztela agindu dute.\nAurreko kontsoletan jokoa erosi dutenentzat doakoa izango da bertsio berri hori. Xboxen kasuan, Smart Delivery bidez emango diote euskarria. 2021ean zehaztu gabeko data batean kaleratuko dute jokoa kontsola horietarako.\nPCko jokalariek ere bertsio hobetua jasoko dute. Metro Exodus PC Enhanced Edition deituta, kontsoleko bertsioetarako aipatutako hobekuntzekin batera hainbat ezaugarri berri jasoko ditu. Ray tracing aldetik ezaugarri aurreratuak izango ditu Enhanced Edition honek, eta Nvidia txartel grafiko berrienekin DLSS 2.0 funtzioa erabili ahal izango da. Ordenagailuen kasuan ere, jatorrizko jokoa daukatenek doan jasoko dute hobetutako bertsioa.\nMetro Exodus PC Enhanced Edition udaberri honetan kaleratuko dute.


HELBURU GUZTIAK AZ\nBurtsa bakarreko elikadura\nGurpil-kargatzailea Hyundai HL 780-3A\nGure webgunearen helbidea hau da: http://wp.kinnemaskinteknik.com.\nZer informazio pertsonala biltzen dugu eta zergatik biltzen dugu\nBisitariek webgunean iruzkinak uzten dituztenean, iruzkin inprimakian agertzen den informazioa biltzen dugu, baita bisitarien IP helbidea eta erabiltzaile eragilearen katea ere, mezuak spam hautematen laguntzeko.\nZure helbide elektronikoa oinarritzat hartuta sortutako kate anonimatua (hash-balioa ere deitzen zaio) Gravatar zerbitzura bidali daiteke bertan erregistratuta zauden ala ez zehazteko. Gravatar zerbitzuaren pribatutasun politika https://automattic.com/privacy/ helbidean dago eskuragarri. Zure iruzkina onartu ondoren, zure profilaren argazkia jendaurrean agertuko da zure iruzkinekin batera.\nIrudiak webgunera kargatzen badituzu, EXIF datuak GPS kokapeneko datuak biltzen dituen irudiak ez igotzea saihestu beharko zenuke. Webgunearen bisitariek webguneko irudien kokapen informazio guztia deskargatu eta berreskura dezakete.\nGure webgunean iruzkin bat uzten baduzu, zure izena, helbide elektronikoa eta webgunearen helbidea cookieetan gordetzea aukeratu dezakezu. Zure erosotasuna da, beraz, ez duzu informazio hori berriro bete behar iruzkinak idazten dituzun hurrengoan. Cookie hauek urtebetez balio dute.\nGure hasiera orria bisitatzen baduzu, aldi baterako cookie bat ezarriko dugu zure arakatzaileak onartzen dituen egiaztatzeko. Cookie honek ez du informazio pertsonalik eta nabigatzailea ixtean desagertzen da.\nSaioa hastean, hainbat cookie ere sortuko ditugu zure saioa hasteko eta pantailaren diseinua diseinatzeko zure aukerei buruzko informazioa gordetzeko. Saioa hasteko cookieek bi egunez balio dute eta diseinua hautatzeko cookieek urtebetez balio dute. "Gogoratu ni" markatzen baduzu, zure cookieak bi aste iraungo du. Kontuan amaitzen baduzu, saioa hasteko cookieak ezabatuko dira.\nArtikulu bat editatu edo argitaratzen baduzu, cookie osagarria gorde egingo da zure arakatzailean. Cookie honek ez dauka inolako informazio pertsonalik, editatu zenituen artikuluaren ID-a soilik adierazten du. Egun batez balio du.\nBeste gune batzuetako edukiak txertatuta\nGune honetako artikuluek kapsulatutako edukiak izan ditzakete (hala nola, bideoak, irudiak, artikuluak ...). Beste webgune batzuetako edukiak kapsulatuak bisitatzen duen beste webgunea bezalaxe jokatzen du.\nWebgune hauek zure inguruko informazioa bil dezakete, cookieak erabili, hirugarrenen jarraipen osagarriak txertatu eta kapsulatutako edukiarekin duten elkarreragina kontrolatu ahal izango duzu. Gainera, kapsulatutako edukiarekin duzun elkarrekintzaren jarraipena egin dezakezu kontua baduzu eta webgunean saioa hasten baduzu saioa hasten baduzu. galdera.\nZenbat denbora mantentzen dugun informazioa\nIruzkin bat idazten baduzu, iruzkinak eta haren metadatuak mugagabean gordeko dira. Horren arrazoia da jarraipen-iruzkinak automatikoki aurkitu eta ontzat eman behar ditugula eta ez ditugula berrikusteko ilarak jarri.\nZure webgunean erregistratzen diren erabiltzaileentzat (hala badagokio), erabiltzaileen profilean sartzen duten informazio pertsonala ere gordetzen dugu. Erabiltzaile guztiek beren datu pertsonalak ikusi, editatu edo ezabatu ahal izango dituzte edozein unetan (salbu eta ezin dute erabiltzaile izena aldatu). Gunearen administratzaileek informazio hau ikusi eta editatu dezakete.\nZer eskubide duzu zure datuen gainean\nKontu bat baduzu edo webgune honetan iruzkinik idatzi baduzu, esportazio fitxategia eska dezakezu zure inguruko informazio pertsonala, zuk emandako informazio guztia barne. Zure inguruko informazio pertsonala ezabatzea ere eska dezakezu. Horrek ez du administrazio, legezko edo segurtasun helburuetarako gorde behar dugun informaziorik jasotzen.\nBisitarien iruzkinak spam hautemate automatikoko zerbitzu baten bidez egiaztatu daitezke.\nZer prozedura ditugu datuen ihesak egiteko\nZein kanpoko alderdietatik datuak jasotzen ditugu\nErabakiak hartzeko eta / edo profilak sortzeko automatizazioa zer egiten dugun gure erabiltzaileen datuekin\nInformazio zerbitzua emateko industria baldintzak


Doan programatzen ikasteko 42 Campusa zabalduko dute Urdulizen - Urduliz - Hiruka.eus\nDoan programatzen ikasteko 42 Campusa zabalduko dute Urdulizen\nErredakzioa 2020-10-08 09:10\nBizkaiko Foru Aldundiak eta Fundación Telefónicak lankidetza-hitzarmena sinatuko dute gaur Bizkaian 42 Campusa egitasmoa garatzeko abiapuntua ezartzeko. Urdulizko dorreak hartuko du programazio-eskola berritzaile hori eta Aldundiak 5 milioi euro inbertituko ditu datozen lau urteetan jarduera hori bermatzeko.\nArduradunek azaldu dutenez, Eskola 42 proiektua asteko 7 egunetan etengabe irekita egongo da, doakoa izango da, teknologia maite duten pertsonentzat pentsatua, adin mugarik gabe, aurretiko ezagutza eta titulazioa izanik edo gabe. Metodo pedagogiko berri batean oinarritua egongo da; hau da, ez du irakaslerik eta gamifikazioan eta lankidetza-lanean oinarritzen da–, proiektuak campus irekiak ditu mundu osoan.\n"Gaitasun digital berriei buruzko prestakuntza integralaren proposamen hori babesten duen ikaskuntza-fisolofia bezain interesgarria da enplegagarritasun-emaitza hauek erakutsi izana: % 100eko laneratzea dagoen herrialde guztietan", nabarmendu dute.


LABen ustez ADEGI aitzakia bila dabil negoziaketak denboran luzatzeko | LAB SINDIKATUA\nIndustria Metalgintza LABen ustez ADEGI aitzakia bila dabil negoziaketak denboran luzatzeko\nAtzo, abenduak 27, Gipuzkoako metalgintzako mahaiak bildu behar zuen Donostiko CRLren egoitzan. LABek bertan egindako kontzentrazioa aitzakitzat hartuta, ADEGIko mahaiko partaideak ez ziren agertu bilera lekura. LABentzat hori aitzakia merke bat besterik ez da eta beraien asmoa, langileon kaltetan negoziaketak denboran luzatzea dela salatzen du.\nKanpoaldean, 11:00etan, LAB sindikatuko metaleko delegatuen kontzentrazioa egin zuen ADEGIren akordioetara iristeko borondate gabezia salatzeko. Kontzentrazio hori aitzakitzat hartuta, ADEGIko mahaiko partaideak, Nerea Zamacola eta Juan Ramón Apezetxea, ez ziren agertu bilera lekura. Beraien esanetara, kanpoaldean kontzentrazioa burutzea negoziaketarako fede onaren aurkakoa da. Kontzentrazioak burutzen baldin badira ez direla mahai baten inguruan eseriko esan dute.\nGure ustez, diotena aitzakia merke bat besterik ez da. Beraien asmoa, negoziaketak denboran luzatzea da. Metalgintzako langileok argi dugu denbora faktorea gure aurka doala. 2013ko Uztailaren 8rako akordioa erdiesten ez badugu, Estatu mailako metaleko hitzarmena edo langileen estatutua aplikatuko digute horrek gipuzkoako metalgintzako langileontzako dakartzan ondorio kaltegarri guztiekin.\nGuk abenduaren 3an mahaia desblokeatzeko eta azken lan erreformaren ondorioak ekiditeko proposamena eraman genuen mahaira baina ADEGIk ez dio Espainiar Gobernuak oparitu dion lan erreforma erabiltzeari uko egin nahi eta ez ditu LABek aurkezturiko blindaia klausulak onartzen.\nGure aburuz, ADEGIko arduradunak gaur bilerara ez agertu izana oso larria da. Arduragabekeria larria. Lan harremanen marko iraunkor bat nahi dutela esaten dute baina gero, aitzakia merkeak erabiliz ez dira bilerara ere agertzen.\nArgi daukagu, beraien borondatez ez dutela negoziatuko. LABek hitzarmenaren aldeko apustu garbia egiten du. ADEGIren jarrera ezkorra eta itxia ikusita mobilizazioak gogortzea beste aukerarik ez zaigu geratuko. Gainontzeko sindikatuek ere beraien jarrera argitu beharko dute. Alde batetik CCOO eta UGT sindikatuek estatu mailako esparrua edota herrialdeko esparruaren arteko hautaketa egin beharko dute. Ezin da herrialdeko hitzarmenaren alde zaudela esan eta aldi berean herrialdeko hitzarmena hankaz gora utziko duen estatu mailakoaren alde egitea.\nBestetik, % 40a baino gehiagoko ordezkaritza duen ELA sindikatuak, herrialdeko hitzarmenaren alde zer egiteko prest dagoen azaldu beharko du.\nLABentzat herrialde mailako hitzarmenak eta enpresa mailako paktu edo hitzarmenak, biak ala biak beharrezkoak dira eta bata bestearen osagarri.\nLABek herrialdeko hitzarmenaren alde egiten jarraitzen du eta hitzarmen horrek gipuzkoako metalgintzako langileen lan baldintza minimoak arautu behar dituela uste du, enpresa mailako negoziaketetan, konbenioaren azpitik ezer ere negoziatzen ez dela bermatzeko.\nHurrengo asteotan negoziaketak ez badu aurrera egiten mobilizazioak gogortzea beste erremediorik ez zaigu geratuko eta horretarako gainontzeko sindikatuekin batasun sindikala lortzen saiatuko gara.\nLABen proposamena Gipuzkoako Metalgintzako Hitzarmenaren Negoziazio mahaiari


Hemen zaude -> Berriak / Bebarruko Jardunek Musika Berritzailearekin Hitzordua\nBEBARRUKO JARDUNEK, MUSIKA BERRITZAILEAREKIN HITZORDUA\nBebarruko Jardunek –aurten “Arto Artian Jardunek” azpititulua dute– maiatzaren 11tik 20ra burutuko dira, non eta Azkoitiko Mataderoan (betiko lez). Irakurri hemen egitarau osoa eta protagonisten nondik norakoak.\nMaiatzak 11, ostirala 22:30tan: Eten + Gora Japon + Ibon Rg & Maite Arroitajauregi\nMaiatzak 12, larunbata 22:30tan: Tusuri + Xedh\nMaiatzak 15, asteartea 21:30tan: Charalambides (Texas EEBB)\nMaiatzak 19, larunbata 22:30tan: Volonté (A Coruña) + Bizarra + Do\nMaiatzak 20, igandea 20:30tan: "Hiri irudiak"\nPROTAGONISTAK Eten 1998an Bilboren ezkerraldean abiatutako ezohiko musika proposamena, gaur egun bikote gisa. Rock itxurako tresneria lagun, bapateko armiarma sare indartsu eta hipnotikoak sortzen abilak. Gitarra eta baterian oinarritutako arkitektura elektrikoa.\nIbon Rg & Maite Arroitajauregi Minimalismo eta inprobisazioaren uretan igerian dabilen bikotea dugu. Alde batetik Maite Arroitajauregi (Eibar, 1977) dugu, cello-jotzailea, azken urteetan hainbat proiektutan murgilduta egon dena (Anari, Lisabo, dantza, zinema...), eta bestetik Ibon RodrÌguez (Sestao, 1978), bandoneoia jotzen duena proiektu honetan baina azken garaian Eten, Le Noise eta bakarka (www.ibonrg.net) aritu izan dena.\nXedh Jatorriz Gasteizkoa den Miguel A. García -Válvula Antiretorno, Baba Llaga- soinu-artistaren bakarkako proiektua. Barne bidaira gonbidatuz, taupada darion musika, irudi eta kolorez betea, ezohiko berezitasun piktorikoduna.\nCharalambides Tom eta Christina Carter bikoteak, 1991ean sorturiko proiektua da, Houston, Texasen. Gitarra eta ahotsean oinarritzen dute beren musika. “A Vintage Burden” beren azken diskoa aurkeztera etorriko dira Azkoitira, Bartzelona eta Madrilen jo ondoren.\nDo Joseba Irazoki (DO, On Benito, Mengele quartet,Iglu… ) musikari Beratarraren egitasmo improbisatzaile eta esperimentala da. DOren paisai goxo eta atseginak sortzeko, Josebak efektu pedalekin prozesatutako gitarra, harpa eta sokazko bertzelako musika-tresnak erabiltzen ditu\nBizarra Iban Urizar (Cafe Teatro, Mengele Quartet,…) eta Mikel Etxegaraik(Gutariko Bat, Voodo muzak, …) osatzen dute bizarra. Jazza askea denean edo elektronikaren bitartez paisaiak marraztu nahi direnean bezala. Bizarra, Bzz….rrrrrr….Bzzzzzz………..rrrrrrrrrrrrrrrr.\nVolontè A Coruñako musikari kolektiboak, free jazz eta europaldean 60 hamarkadatik aurrera egindako musika askearen eraginak onartzen dituzte. Galiziatik espresuki etorriko dira guregana.\nHiri irudiak hirietan grabatutako soinu-irudien emanaldia. Unai Urkijo, Paralux, No Acepto!!! eta Perros Callejeros-en lanak ikus-entzuteko aukera\nBAINA ZER BILATZEN DUTE? Artoartian-ek dio:\n“Batik bat musikaren norabide eta erabilera ezberdinen inguruko bilaketa eta sakontze lanetan gaur egun Euskal Herrian eta nazioartean dauden lan berriak zabaltzea da gure nahia. Musika ulertzeko eta bizitzeko modu berriengatik apostua egiteko aukera eskaini nahi dugu. Honela gure helburua inguruko adierazpen artistiko berritzaileentzat leku berri bat sortzea da, entzulego nagusiarengan bestelako musikenganako jakinmina eta zaletasuna piztearekin batera”.


Laos, Indotxinako bitxia | Consumer\nLaos, Indotxinako bitxia\nSaltsek garrantzi handia dute sukaldaritza laosianoan, bereziki pikanteetan eta 'mam pa' izeneko arrain-kreman.\narabera: Asteartea, 2007ko urtarrilaren 30a\nLaos Asiako hego-ekialdeko herrialdea da, eta liluratuta uzten ditu bisitatzera hurbiltzen diren turista guztiak. Atzerrian eraginik ez duenez, Asiako hego-ekialdeko benetako bizimodua erakusten die bisitariei.\nMilioi bat elefanteren lurra\nBere baso hostotsuetan eta oihan tropikaletan giboia, tximu laranja urrekara, panda hartz nanoa eta mapatxe txakurra bizi dira.\nAntzina, XIV. eta XVIII. mendeen artean, herrialdeak Lan Xang izena hartu zuen, milioi bat elefanteren Lurra esan nahi duena. Myanmar -antzinako Birmania-, Txina, Vietnam, Kanbodia eta Thailandiarekin egiten du muga herrialdeak.\nEz du itsasorako irteerarik, eta mendiek lautada eta ordoki batzuk dituzte. Klima tropikala da, eta hilabete euritsuenak maiatzetik azarora bitartean izaten dira. Azaleraren zati handi bat baso hostotsuek eta oihan tropikalek estaltzen dute, fauna deskribaezina dutenak. Han bizi dira giboia, tximu laranja urreztatua, panda ipurdia eta mapatxe txakurra. Beste espezie exotikoago batzuk ere aurki daitezke: Javako mangosta, siamdar erbia, leopardo katua, tigrea, Irrawaddy izurdea eta Javako errinozeronteak.\nOso plater aromatikoak\nMartorri freskoak, lima-zukuak eta limoi-zukuak ematen diete gisatuei zapore berezia\nLaosko gastronomia Thailandiako sukaldaritzaren oso antzekoa da, eta plater eta ohitura asko partekatzen dituzte biek. Oso ohikoa da plateren zaporea goratzen duten usain-belar eta espezia asko erabiltzea.\nMartorri freskoak, lima-zukuak eta limoi-zukuak zapore berezia ematen diete gisatuei. Uraza, menda, martorria, lima edo albahaka nahasteak ere erabiltzen dira ongarri gisa, sukaldean aritzen denak nahi bezala konbinatuta. Urdail gogorrenei zuzendutako beste ongailu batzuk hauek dira: txile mina, baratxuria, menda, kakahuetea, tamarindo-zukua, jengibrea eta koko-esnea.\nSaltsek ere badute garrantzia sukaldaritza laosianoan eta Asiako hego-ekialdeko herrialde askotan. Bereziki, saltsa minak eta mam pa izeneko arrain-saltsa erabiltzen dira.\nArroza eta pasta, elikaduraren oinarria\nArroza hainbat errezetatan aurkitzen da, frijituta, lurrunetan edo itsaskorrean, ‘kao niao’, eta arrainarekin batera zerbitzatzen da.\nArroz frijitua edo lurrunetan egindakoa da gehien kontsumitzen den produktuetako bat. Oro har, ale luzekoak erabiltzen dira gehien, hala nola basmatia edo jasmin arroza. Arroz itsaskorra edo kao niaoa izaten da arrainarekin batera zerbitzatzen den elikagai hori aurkezteko beste modu bat.\nArrozaren ondoren gehien erabiltzen den osagaia pasta da. Fideoen edo tagliateleen bidez hartzen da, eta, askotan, ganbekin laguntzen da. Tagliatelle-zopa edo tagliatelleak banbu-kimuekin eta barazki freskoekin, pasta mahaian dastatzeko beste modu batzuk ere badira.\nIbaiko haragi eta arrain ederrak\nIbaiko arrain gisatua, espezia minekin eta oilasko-entsaladarekin, janari nagusia da.\nEskualde honetan oso ezagunak dira txahalkiak, txerrikiak, bufaloak eta hegaztiak (ahatea edo oilaskoa). Lurrin gozoak dituzten haragi-plater batzuk oilasko errea edo ping kai dira, eta haragi frijituko edo loteko mokadu batzuk, otorduetan sartzen direnak.\nIbaiko arrainek plater gozoak ere egiten dituzte, hala nola làapa, espezia minak dituen arraina, oilasko-entsalada lima-zukuarekin, mendarekin, tipulekin eta pipermin oso minekin ondua.\nEskualdeko sukaldaritza ohiturak\nEzin da herrialdea utzi ‘khau sankañaa’ probatu gabe, kokoarekin prestatutako arroza mango-zatitxoekin edo koko-flanarekin.\nOtorduekin beti izaten den ogi moduko bat khao niaua da, arroz aglutinatuaren antzekoa. Barazki freskoak oso ugariak dira gastronomia honetan, eta entsaladak eratzen dituzte, papaia edo ubt mak hung modukoak.\nGehien kontsumitzen diren edariak tea, kafea, garagardoa eta Lao-Lao, arroz-whiskia dira.\nPostre gozoei dagokienez, inor ezin da herritik alde egin khau sankañaa probatu gabe, kokoarekin prestatutako arroza mango-zatitxoekin edo koko-flanarekin.\nVientiane eta tenpluen ibilbidea\nLaosko hiriburua, Vientiane izenekoa, herrialdeko hiririk handiena da, eta bere monumentuen artean Pha That Luang nabarmentzen da, mendi sakratu handia. Hori Laosen budismoaren eta subiranotasunaren sinboloa da. Eraikin garrantzitsuenen artean, nabarmentzekoak dira Wat Pha Kaew, gaur egun museo den benetako tenplu zaharra, eta Wat Si Saket tenplua, hiriko zaharrena.\nGastronomia laosiano zaporetsua dastatzeko, Dong Palango gaueko azoka bisitatu behar da, Nong Chan urmaelaren ekialdeko ertzean.\nLaosko egonaldian, musika tradizionalaz goza dezakezu. Hainbat lagunek abestuko dute khaenaren soinera, banbuzko hodiak elkarri lotuta.\narroz laos-eu laosiana-eu país-eu Pescado-eu


Home → Hezeguneak → Azaldegi\nKokagunearen izena: Azaldegi\nErreferentziazko koordenatua: XN2469\nIa maldarik gabeko padura, forma obalatuduna, ia osorik hesitua, berau elikatzen duten iturrien salbuespen garbiarekin, iturri horiek hesiaren hegoaldean daudelarik, bertatik kanpo.\nPuntu bakar batetik ateratzen du ura, duela 14 urte eratutako dikeak gainezka egitean, sakan sakon eta estuan zehar maldan behera doan errekan. Guneen arteko alde nagusiak bertan dauden landaretza komunitateen fisonomia desberdinei zor zaizkie.\nPadura azidofilo urrietako bat da. Bertan, Narthecium ossifragum espeziearen hazkunde altua egon da eta esfagno tapizak ere igo egin dira, abereak kanpoan utzi direlako.\nEsfagnodun Hypericum elodes eta Viola palustris espezieen garapen bikaina nabarmentzen da; baita Narthecium ossifragum eta tontorretako Erico-Sphagnetum papillosi komunitateena ere. Aztertutako zohikaztegi eta ingurumen paraturbosoen artean duen presentzia urriagatik, Potamogeton polygonifolius espezieak osatzen duen komunitate akuatikoa eta Sparganium erectum subsp. microcarpum espeziearen komunitatea azpimarratu behar dira, azken horrek seguru asko beste inguru zingiratsu batzuetan banaketa hobea izango duen arren. Floraren artean Sphagnum subsecundum espeziearen presentzia azpimarratu behar da, arraroa baita Nafarroan.\nToki honetan ez dago zohikatz metaketarik.\n7140 211010* Com. Viola palustris eta Hypericum elodes\n7140 211010* Com. Juncus bulbosus eta Callitriche stagnalis\nAzaldegiko deigarriena zera da, Narthecium ossifragum espezieak azalera handiko eta urez betetako guneetan duen ugaritasuna. Bere garapen handiaren (80 zentimetroko altueraraino) ondorioz, zaila da urez betetako eremuetako beste espezie batzuk haztea. Horrenbestez, toki honetan ekialde euskalduneko beste leku batzuetan oso komunak diren espezieak falta dira, besteak beste Carex demissa, Carex panicea eta Wahlenbergia hederacea. Sparganium erectum subsp. microcarpum espeziearen presentzia ere nabarmena da, baina zohikaztegiak ez diren inguruekin lotuta, esaterako kanalekin edo presa artifizialak sortutako gune ureztatuarekin.\nPerimetro osoak hesia duenez, ez dago bazkalekurik, eta, beraz, ezta Festuca nigrescens subsp. microphylla, Danthonia decumbens eta Agrotis curtisii espezieen populaziorik ere. Txilardiko landareak, hala ere, presaren ondoko hondar metaketa batean aurkitzen dira.\nNabarmentzekoa da geroz eta Salix atrocinerea gehiago dagoela ematen duela, gune misto osoan baitaude kimu txikiak eta tamaina handiko zenbait ale.\n55 baskular eta 12 briofito antzeman dira. Briofitoen artean Sphagnum subsecundum espeziearen presentzia gailentzen da, nahiko ezohikoa dena Nafarroako zohikatz inguruetan.\nEgun ez da mehatxurik antzeman.\nDikea handitzeko aukera kontuan hartuta, toki honetan ur maila igotzean sustatu egingo da ihitzan, Sparganium erectum subsp. microcarpum espeziearen komunitateen eta Salix atrocinereadun guneen sakabanaketa, seguru asko bereziagoak edo baliotsuagoak diren beste batzuen kaltean, esaterako Hypericum elodes eta Viola palustris (esfagno eta guzti), Molinia caerulea eta Narthecium ossifragum espezieen komunitateen eta esfagno tapizen gaineko erikazeodun gailurren (Erico-Sphagnetum papillosi) kaltean. Hori tokiko baliorik onenak zaintzeko negatiboa litzateke.\nKontserbaziorako behar-beharrezkoa da:\nAbeltzaintzaren presioaren gaineko kontrol zorrotza egitea, orain arte bezala, hesia egoera onean mantenduz.\nHidrologia babestea: Hesitik kanpo dauden iturrietan edozein eraldaketa saihestea. Dikearen egungo egoera eta altuera mantentzea, berau handitzea saihestuz.\nToki honi buruzko ezagutza sakontzeko, gunearen bilakaeraren gaineko jarraipena egin beharko da. Jarraipen hori aldizkakoa izan beharko da, urtean hiru aldiz, zehazki, bilakaera une honetan ez delako oso arina. Gainera, honako alderdiak jorratu beharko ditu, batez ere:\nSalix atrocinerea espeziearen garapena eta hedadura zenbatzea, sahasti baten ezarpenerako ustezko joera egiaztatzeko.\nEsfagno geruzaren bilakaeraren eta hazkundearen gaineko jarraipen sakona.\nFaunaren (batez ere) gaineko hedapen azterlanak egitea, dikeak eragin handia izan duelako anfibioetan, baina baita intsektu eta abarretan ere.\nTokiko biztanlerian artean dagoen balorazio faltaren eta ezagutza zientifiko faltaren aurka borrokatzeko, beharrezkoa izango da:\nTokiaren ezagutza zientifikoa sustatzea, bai bere alderdi biotikoetan (landaretzaren aniztasuna ez ezik, faunarena ere, biodibertsitatearen pisuan oso garrantzitsuak diren izaki txikiak ahaztu gabe, intsektuak eta armiarmak adibidez), bai abiotikoetan eta zohikaztegi sistemen funtzionamenduari dagokionean.\nTokiari balioa emateko, zohikaztegiaren balio naturalak hedatu eta dibulgatzeko jarduerak egin beharko dira, esate baterako: dibulgazioko liburuxka edo triptikoak argitaratzea eta tokian informazio panelak jartzea, jende ugari ibiltzen dela kontuan hartuta./li>